####

#### Raudteevõrgustiku teadaanne

(periood 12.12.2021 kuni 10.12.2022 )

Koostaja: AS Eesti Raudtee

 Telliskivi 60/2, 15073 TALLINN

telefon 615 8660

E-post: raudtee@evr.ee

# Sisukord:

# Üldine informatsioon……………………………………………………………………….……….4

1. **Raudteeinfrastruktuuri tehnilised näitajad ja sellele juurdepääsu tingimused**…………………………………………………………………………………………….4

## Jaotamisele pandava läbilaskevõime maht….……………………..……………………….4

## Jaotamisele pandava läbilaskevõime üldiseloomustus………..……….……………….5

* 1. Raudteevõrgustiku tehniline kirjeldus………………………………………….………………6

## Ühendus kolmandatele isikutele kuuluva raudteeinfrastruktuuriga, raudtee-infrastruktuuri kasutamise erisused raudteeveol…………………………...……..….… 9

## Läbilaskevõime kasutamist takistavad tehnoloogilised kitsendused…………..….12

## Nõuded raudteeveeremile…….………………...………………………………………………13

**2. Raudteeinfrastruktuuri kasutustasude määramise põhimõtted** 18

2.1 Kulude arvestus…………………………………………………………………………………….18

2.2 Raudteeinfrastruktuuri põhiteenuste kasutustasu ja kasutustasu lisatasud….…18

2.3 Lisa- ja abiteenuste kasutustasud ning teenindusrajatiste kasutustasud…………..……………………...…………………………………………………….19

2.4 Põhivara ja kapitalikulu arvestus……………………………………………….……………19

2.5 Mõistliku ärikasumi arvestamine…………………………………………………………….19

2.6 Kasutustasu ühikukulu…………………………………………………………………………19

2.7 Kasutustasu ja kasutustasu lisatasu vähendamine…………………….………..……20

2.8 Kasutustasu määramine………………………………….…………………………………….20

2.9 Reserveerimistasu ……………………………………………………………….……...………20

**3. Läbilaskevõime jaotamise põhimõtted ja kriteeriumid**…….………….21

3.1 Läbilaskevõime jaotamise menetluse põhimõtted……………….………….………….21

3.2 Läbilaskevõime taotlejad ja taotluste rahuldamise kriteeriumid……….……..……..22

## 3.3 Läbilaskevõime jaotamise menetluse tähtajad…………………………………...….. 23

## 3.4 Liiklusgraafiku koostamine………………………………………………………………..……. 24

## 3.5 Läbilaskevõime jaotamise koordineerimismenetlus………………………..…….……..25

3.6 Läbilaskevõime ammendunuks tunnistamine ……………..……...……………….……..27

3.7 Läbilaskevõime jaotamine läbilaskevõime ammendunuks tunnistamise korral..27

3.8 Sihtotstarbelise ühekordse läbilaskevõimeosa taotlemine ja jaotamine ……..….28

3.9 Raudteeinfrastruktuuri kasutamise leping…………………………………………...……..29

3.10 Läbilaskevõimeosa kasutamise kohustus………………………..……………….………..30

3.11 Jaotamata läbilaskevõime ………….…………………………………...……………….……..31

3.12 Läbilaskevõime suurendamise kava………………………………………….……….……..32

3.13 Juurdepääs teenindusrajatistele………………….………….………………..……….……..33

**4. Tegevusloa ja ohutustunnistuse taotlemine**…………………….……………33

4.1 Tegevusluba …………………………………….…………..……………………………….....…..33

4.2 Ohutustunnistus.………..….……………………………………………………………...…..……34

**5. Raudteeinfrastruktuurile ja teenustele juurdepääsuga ning tulemuslikkuse kavaga**  **seotud vaidluste lahendamise menetluse ja kaebuste esitamise kord**……………………………..……………34

**6. Rahvusvaheliste rongiliinide jaotusmenetlus**…………...….……………....35

# 6.1 Reisirongiliinid………………...…………………………………………………………..………..35

6.2 Kaubarongiliinid ……………………………….….……………….……………………….………35

6.3 Raudtee kaubaveokoridorid….……………………………………………………..35

# 7. Kasutustasu arvestamise alused ja turusegmendid … 36

7.1 Üldised põhimõtted…………………………………………………………………… 36

7.2 Segmendipõhised selgitused…………………………………………………………37

# 8. Raudteevõrgustiku teadaande lisad …………………………..….…………...…39

#

# Üldine informatsioon

Raudteevõrgustiku teadaande koostas AS Eesti Raudtee (edaspidi Eesti Raudtee) Tarbijakaitse ja Tehnilise Järelevalve Ameti ja teiste teadaolevate huvitatud isikutega läbiviidud konsultatsioonide alusel. Raudteevõrgustiku teadaande 2021/2022. kinnitas Eesti Raudtee juhatus 10.11.2020 otsusega nr 555/2, ajakohastas 12.10.2021 otsusega nr 609/1 ning täiendas 31.11.2021 otsusega nr 619/8..

Raudteevõrgustiku teadaanne kajastab Eesti Raudtee raudteeinfrastruktuurile juurdepääsu tingimusi liiklusgraafiku perioodil 12.12.2021 kuni 10.12.2022.

Raudteevõrgustiku teadaanne on koostatud kooskõlas raudteeseadusega ning selle alusel antud õigusaktidega, arvestades sealhulgas Euroopa Parlamendi ja nõukogu direktiivi 2012/34/EL, millega luuakse ühtne Euroopa raudteepiirkond, Euroopa Parlamendi ja nõukogu 11. mai 2016.a direktiivi (EL) 2016/798 raudteeohutuse kohta, Komisjoni 12. juuni 2015.a rakendusmääruses (EL) 2015/909 käsitletud rongiliikluse korraldamisega seotud otseste kulude arvutamise meetodeid ja Komisjoni 22. novembri 2017.a rakendusmääruse (EL) 2017/2177 nõudeid ja eesmärke teenindusrajatistele ja raudteega seotud teenustele juurdepääsu kohta.

Raudteevõrgustiku teadaandes kasutatud mõisted tulenevad õigusaktidest, eeskirjadest ja juhenditest.

Raudteevõrgustiku teadaanne on kättesaadav Eesti Raudtee koduleheküljel aadressil: <http://www.evr.ee/et/arikliendile#liiklusgraafikud>.

Vajadusel annab raudteeveo-ettevõtjatele raudteevõrgustiku teadaande kohta täiendavat informatsiooni ja selgitusi Eesti Raudtee, Telliskivi 60/2, 15073 Tallinn, telefon 615 8660, raudtee@evr.ee.

Eesti Raudtee hoiab raudteevõrgustiku teadaande ajakohasena ja omab õigust teha sellesse vajaduse korral parandusi. Raudteevõrgustiku teadaandes tehtavad muudatused kinnitab Eesti Raudtee.

**1. Raudteeinfrastruktuuri tehnilised näitajad ja sellele juurdepääsu tingimused**

## Jaotamisele pandava läbilaskevõime maht

* + 1. Jaotamisele pandava läbilaskevõime maht ja selle arvutamise aluseks olevad andmed on esitatud raudteevõrgustiku teadaande lisas 2 ja lisas 2.1**.**
		2. Raudteevõrgustiku teadaande lisa 2 kohaselt jaotamisele pandav läbilaskevõime on siht- ja saatepunktide vahelistel raudteelõikudel (jaamavahelised raudteelõigud) läbilastavate rongide suurim võimalik koguarv ajavahemikus (kella 17.00 kuni järgmise päeva kella 17.00), mille arvutamisel on arvesse võetud raudteeliikluse tehnoloogilised kitsendused.
		3. Raudteevõrgustiku teadaande lisa 2.1 kohaselt jaotamisele pandav läbilaskevõime kaubaveo operatsioone võimaldavate jaamade siht- ja saatepunktide vahelistel raudteelõikudel mitteavaliku raudtee piirist jaama ning tagasi on läbilastavate rongide suurim võimalik arv ajavahemikus (kella 17.00 kuni järgmise päeva kella 17.00), mille arvutamisel on arvesse võetud jaamades rongide töötlemise tehnoloogilised ajad.
		4. Keskmise sõiduaja arvutamise aluseks on Eesti Raudtee poolt kehtestatud lubatud sõidukiirused (kättesaadav koduleheküljel <http://www.evr.ee/et/arikliendile#eeskirjad-ja-tasud>).

## Jaotamisele pandava läbilaskevõime üldiseloomustus

* + 1. Raudteeliikluse korraldamise aluseks Eesti Raudtee raudteeinfrastruktuuril on liiklusgraafik, mis ühendab kõigi raudteehoiu ja raudteeveo alal tegutsevate raudtee-ettevõtjate töö. Liiklusgraafik koostatakse, kooskõlastatakse ja kinnitatakse raudteeseaduses sätestatud korras.
		2. Eesti Raudtee rongiliikluse juhtimine toimub rongidispetšerite kaudu. Eesti Raudtee raudteeliikluse korraldus on jaotatud neljaks dispetšerpiirkonnaks: 1. dispetšerpiirkond – Tallinn-Tapa

2. dispetšerpiirkond – Tapa-Narva

3. dispetšerpiirkond – Tapa-Tartu-Koidula (Petšorõ-Pskovskije)

4. dispetšerpiirkond – Tartu-Valga-Koidula (Petšorõ-Pskovskije),

 Tallinn-Paldiski-Turba.

* + 1. Eesti Raudtee raudteeinfrastruktuuril on kasutusel järgmised rongiliikluse signalisatsioonivahendid:
* automaatblokeering Tallinn – Keila, Tallinn – Tapa, Tapa – Narva, Tapa – Tartu, Tartu – Palupera, Valga – Koidula, Lagedi – Muuga, Ülemiste – Maardu ja Valga – Lugaži (kuni piirini km 166,300) piirkondades;
* poolautomaatblokeering Tartu – Reola, Koidula - Petšorõ-Pskovskije (kuni piirini km 605,026), Narva – Ivangorod-Narvski (kuni piirini km 314,934), Palupera – Valga, Tallinn - Tallinn-Väike ja Ülemiste –Liiva (kuni piirini km 5,536) piirkondades;
* kombineeritud teeblokeering Reola – Koidula, Keila – Riisipere, Keila – Paldiski piirkondades;

Automaatblokeeringuga ja kombineeritud teeblokeeringuga piirkondadest on dispetšertsentralisatsiooniga varustatud Tallinn – Tapa, Tapa – Tartu, Tartu – Palupera, Valga – Koidula, Reola - Koidula ja Tapa – Narva piirkonnad.

* + 1. Eesti Raudtee raudteeinfrastruktuuril Klooga – Kloogaranna peatuspunkt ja Riisipere – Turba peatuspunkt raudteelõikudel võib üheaegselt olla ainult üks veovahend või üks veovahend rongiga.
		2. Rongiliikluse ohutuse eest vastutavad töötajad juhinduvad oma töös õigusaktidest, raudtee tehnokasutuseeskirjast ning nende alusel Eesti Raudtee poolt kehtestatud kordadest, tegevuseeskirjast ja selle lisadest. Nõuded rongide vastuvõtmiseks, saatmiseks, läbilaskmiseks ja teiste veeremiüksuste liiklemiseks jaamas/blokkpostis on fikseeritud jaama/blokkposti tehnokorraldusaktis ning rongiliikluse ja manöövritöö juhendis.

1.2.6 Eesti Raudtee raudteeinfrastruktuuril asetleidnud õnnetusjuhtumite korral juhindub Eesti Raudtee tagajärgede likvideerimisel ja raudteeliikluse taastamistöödel raudteeveo-ettevõtjatega sõlmitud kokkulepetest, mis on fikseeritud raudteeinfrastruktuuri kasutamise lepingus.

1.2.7 Eesti Raudtee raudteeinfrastruktuuri korrashoiu, raudteeliikluse korraldamise ja teistele isikutele kasutada andmise tingimused kehtestab Eesti Raudtee oma tegevuseeskirjas, mis koos selle juurde kuuluvate lisadega avaldatakse Eesti Raudtee koduleheküljel: <http://www.evr.ee/et/arikliendile#eeskirjad-ja-tasud>.

1.2.8 Eesti Raudtee raudteeinfrastruktuuri tehnilised andmed on esitatud raudteevõrgustiku teadaande lisas 3.

1.2.9 Eesti Raudtee raudteerajatistel võimaldatavad operatsioonid (reisijateveo-operatsioonid reisijate peale- ja mahaminekul rongist, kaubaveo-operatsioonid ning rongide vastuvõtmine-ärasaatmine, manöövritööd, rongikoosseisude koostamine ja lahutamine) on kehtestatud raudteevõrgustiku teadaande lisas 1.

1.2.10 Piirid liinide peateedel teiste avalike raudteedega on näidatud Eesti Raudtee tegevuseeskirja punktis 2.3.6.

1.2.11 Piirid kaubaveo operatsioone võimaldavate jaamade teedel teiste raudteede valdajatega on näidatud raudteevõrgustiku teadaande lisas 2.1.

1.2.12 Eesti Raudtee ja naaberriikide raudteede vahelised raudteeinfrastruktuuri ja rongiliikluse korraldamise piirid on kindlaks määratud vastavate riikidevaheliste piirikokkulepetega. Riikidevahelised raudtee piiriületuspunktid on Vene Föderatsiooniga Narva – Ivangorod-Narvski, Koidula – Petšorõ-Pskovskije ja Läti Vabariigiga Valga – Lugaži.

* 1. **Raudteevõrgustiku tehniline kirjeldus**

1.3.1 Raudteeinfrastruktuuri tehnilised andmed:

* raudteeliinide kogupikkus, 799 km

sellest kaheteeliste liinide kogupikkus 94 km

elektrifitseeritud liinide kogupikkus 225 km

* jaamade arv 61
* jaamateede kasulikud pikkused 850 m
* piirijaamade jaamateede kasulikud pikkused:

 Narva 1500 m

 Koidula 1500 m

 Valga 850 m

Eesti Raudtee raudteeinfrastruktuuril on kasutusel rööpmelaiused 1520 ja 1524 mm. Rööbasteed jagunevad järgnevalt:

* peateed (teed jaamavahedel ja jaamades koos peatee siiretega),
* jaamateed (peale peateede kõik kõrvalteed jaama piires koos muude eriotstarbeks ehitatud teedega).

Rööbaste põhitüüp peateedel on R65, UIC60 ja 60E1.

Eesti Raudtee kehtestab taristudirektori käskkirjaga (kättesaadav Eesti Raudtee koduleheküljel: <http://www.evr.ee/et/arikliendile#eeskirjad-ja-tasud>) liiklusgraafiku-perioodiks jaamavahede ja jaamateede piirkiirused.

1.3.2 Raadioside (rongi ja manöövri raadioside):

1.3.2.1 Eesti Raudtee raudteeinfrastruktuuril kasutatakse rongi- ja manöövriraadiosideks digitaalset raadiosüsteemi MotoTRBO (Motorola tehnoloogia), mis kasutab sagedusvahemikku 136-174 MHz, kanali resolutsiooniga 12,5 kHz.

1.3.2.2 Rongiraadioside seadmed peavad toimima dupleks režiimil ning manöövriraadioside seadmed simpleks režiimil. Igasugune veoveerem peab enne esmakordset Eesti Raudtee infrastruktuuril kasutamist olema varustatud Eesti Raudtee juures varasemalt registreeritud abonendiga (omistatud unikaalse ID-koodiga) raadiojaamaga Motorola DMxxxx.

1.3.2.3 Taristu raadiovõrkude laiendamise ning arendamise korral on Eesti Raudeel õigus väljastada veeremitele raadiojaamade uued seadistuse parameetrid ja raadiojaamade tarkvara versioonid ning nõuda nende rakendamist kokkulepitud perioodi jooksul.

1.3.2.4 Teiste raadioside seadmete kasutamine võib toimuda vaid Eesti Raudteega eelnevalt kooskõlastatult. Raadioside seadmete seadistuse parameetrid väljastab Eesti Raudtee vahetult enne selle kasutamise algust Eesti Raudtee infrastruktuuril. Enne raadioside seadmete esmakasutust tuleb selle toimet kontrollida Eesti Raudtee raadioside võrgus. Seadistusparameetrite muutmine ilma Eesti Raudtee nõusolekuta on keelatud. Raadioside seadmete kasutamine ja protseduurireeglid on kirjeldatud Eesti Raudtee tegevuseeskirjas: <http://www.evr.ee/et/arikliendile#eeskirjad-ja-tasud>.

1.3.2.5 Piirijaamadesse (Narva, Koidula, Valga) sisenevad välisriikide veeremiüksused peavad olema varustatud analoogtehnoloogial toimivate raadiojaamadega, mis töötavad sagedusalal 2,130 Mhz. Välisriikide raudteede töötajatele väljastab käsiraadiojaamad tööandja (tegevuseeskiri punkt 2.2.7).

1.3.3 ALS kodeerimissüsteemid:

1.3.3.1 Eesti Raudtee raudteeinfrastruktuur on varustatud 50 Hz ALSN veduri automaatsignalisatsiooni teeseadmetega. Kõik Eesti Raudtee infrastruktuuril liikuvad vedurid ja mootorrongid peavad olema varustatud ALSN koode vastuvõtvate pardasüsteemidega.

1.3.3.2 ALSN koodide vastuvõtmiseks kasutatav pardasüsteem peab enne esmakordset kasutuselevõttu Eesti Raudtee infrastruktuuril olema läbinud Tarbijakaitse ja Tehnilise Järelevalve Ameti poolse vastavushindamise. Vastavushindamise mahus kontrollitakse muuhulgas pardaseadme nõuetekohasust, ühilduvust veeremiga, ühilduvust taristuga.

1.3.3.3 Perioodil 2020-2027 viiakse läbi Eesti Raudtee taristul ulatuslikke turvangusüsteemide moderniseerimise töid, mille käigus luuakse eeldused reisiveeremi kiiruste tõstmiseks. Muudatustest tulenevalt on vajalik kontrollida taristu ning veeremi ühilduvust muuhulgas ALSN-süsteemide parameetrite osas[[1]](#footnote-1). Eesti Raudteel on veeremi ning taristu ühilduvuse kontrollimiseks õigus saada sõltumatu pädeva akrediteeritud eksperdi sooritatud katsetuste raporti koopia, selgitamaks pardaseadmete aktiveerumisega seotud ajalised parameetrid (mh kodeerimata teelõigult kodeeritud lõigule liikuva veeremi automaatpidurduse rakendumise ja kiirpidurdusteekonna kontrollimiseks).

1.3.3.4 Iseliikuva eriveeremi juhiruumis peavad olema rongiliikluse raadioside seadmed, raudteeveeremi juhi valvsuskontrolliseade koos autostopiseadmega ja liikumisel ettenähtud parameetreid registreeriv kiirusmeerik või pardaarvuti. Käesoleva lõike nõuded ei laiene juhtratastega eriveeremile, välja arvatud rongiliikluse raadioside seadmete olemasolu kohustuse osas. Iseliikuva eriveeremi juhiruumis asuv pardaarvuti või kiirusmeerik peab salvestama vähemalt järgmiseid parameetreid:

* liikumiskiirus;
* sõidusuund ja teepikkus;
* rõhk pidurisüsteemis;
* raudteeveeremi juhi valvsuskontroll;
* pardaarvuti korral – kuupäev ja kellaaeg;
* veduri automaatsignalisatsiooniseadmete korral – foorinäit.

1.3.4 Raudteeveeremikontrolli süsteemid:

Eesti Raudtee raudteeinfrastruktuuril kasutatakse veeremi pukside ja rataste ülekuumenemise avastamise seadet. Raudteeinfrastruktuuril iga ca 30 km tagant paiknevad seadmed on võimelised edastama informatsiooni liikluskorraldusega seotud personalile ja teedipsetšerile.

|  |  |  |  |
| --- | --- | --- | --- |
| HOTBOX süsteem | Paaris I tee/ paaritu II tee | Kontrollitud tehniline km | Hoiatus km/pk rongidele |
| 1) Raasiku – Lagedi | (paaritu I tee) | 125,314 | 126 km 4 pk |
| 2) Lagedi – Raasiku | (paaris II tee) | 125,317 | 126 km 4 pk |
| 3) Raasiku – Kehra | (paaris II tee) | 137,289 | 138 km 3 pk |
| 4) Aegviidu – Kehra | (paaritu I tee) | 148,489 | 149 km 5 pk |
| 5) Tapa – Aegviidu | (paaritu I tee) | 176,520 | 177 km 6 pk |
| 6) Aegviidu – Tapa | (paaris II tee) | 176,512 | 177 km 6 pk |
| 7) Tapa – Nõmmküla |  | 318,028 | 319 km 1 pk |
| 8) Tapa – Kadrina |   | 185,574 | 186 km 6 pk |
| 9) Rakvere – Vaeküla |   | 213,467 | 214 km 5 pk |
| 10) Sonda – Kiviõli |   | 239,648 | 240 km 7 pk |
| 11) Kohtla – Jõhvi |   | 262,102 | 263 km 2 pk |
| 12) Vaivara – Auvere |   | 294,246 | 295 km 3 pk |
| 13) Kiltsi – Rakke |   | 343,444 | 344 km 5 pk |
| 14) Pedja – Jõgeva |   | 376,739 | 377km 8 pk |
| 15) Tabivere – Kärkna |   | 409,441 | 410 km 5 pk |
| 16) Tartu – Kärkna |   | 421,800 | 422 km 9 pk |
| 17) Tartu – Reola |   | 5,501 | 6 km 6 pk |
| 18) Tartu – Ropka |   | 431,301 | 432 km 4 pk |
| 19) Elva – Palupera |   | 456,509 | 457 km 6 pk |
| 20) Puka – Keeni |   | 479,111 | 480 km 2 pk |
| 21) Vastse-Kuuste – Põlva |   | 30,981 | 31 km 10 pk |
| 22) Veriora – Orava |   | 64,383 | 65 km 4 pk |
| 23) Valga – Sangaste |   | 508,407 | 509 km 5 pk |
| 24) Valga – Karula |   | 516,281 | 517 km 3 pk |
| 25) Valga – Lugaži |   | 165,643 | 166 km 7 pk |
| 26) Antsla – Sõmerpalu |   | 544,247 | 545 km 3 pk |
| 27) Võru – Lepassaare |   | 575,909 | 576 km 10 pk |
| 28) Valingu - Keila |   | 79,310 | 80 km 4 pk |
| 29) Keila - Klooga |   | 2,002 | 3 km 1 pk |

1.3.5 Elektrivarustus:

1.3.5.1 Eesti Raudtee elektrivarustus toimub pingel 0,4/6/10/35/110 kV. Elektrifitseeritud on Tallinn – Keila – Kloogaranna – Paldiski, Riisipere – Turba ja Tallinn – Aegviidu raudteelõigud. Kontaktvõrku toidavad 3 kV alalispingega veoalajaamad (Järve, Keila, Raasiku ja Riisipere), mis on ühendatud Elektrilevi OÜ 35(20) kV ja Elering AS-i 110 kV toitevõrku.

1.3.5.2 Raudteetarbijate ning side- ja turvanguseadmete elektrivarustus toimub Eesti Raudtee 10 kV, 6 kV ja 0,4 kV jaotusvõrgu kaudu. Liiklusega seotud raudteetarbijate elektrivarustuse kindlus on tagatud reservtoitefiidritega. Mõningate turvangu- ja sideseadmete elektritoide on tagatud generaatoritega, katkematu toiteallikatega või nendevahelise kombinatsiooni abiga.

Elektrifitseeritud liinidel on lubatud minimaalne elektrirongide ajavahemik ühes suunas: Keila-Järve lõigul – seitse minutit, Järve-Tallinn – kaheksa minutit, Tallinn-Raasiku – kaheksa minutit, Raasiku-Aegviidu – 16 minutit. Ühendkoosseisus kahe elektrirongi kasutamine on lubatud sama vahemikuga tingimusel, et ühendkoosseis peab vahelduma tavakoosseisuga. Ühendkoosseisus kahe elektrirongi järjest kasutamine on lubatud kahekordse vahemikuga.

Paldiski-Keila ja Turba-Riisipere-Keila piirkonnas on lubatud üheaegne kiirendus kokku kolmel elektrirongil, samas võib kaks rongi olla ühel raudteelõigul.

Elekrirongide saatmisel Keila jaamast Turba peatuskohta ja Paldiski jaama peab olema tagatud elektrirongide ajavahemik vähemalt 10 minutit.

Elekterveerem peab vastama energiavarustuse süsteemi ettenähtud tööparameetritele. Elekterveeremi energiavarustuse süsteem kindlustab vähemalt 2 MW võimsusega rongide töötamise voolutugevuse piirangu vajaduseta elektrirongide nõutud vahemiku täitmisel. Vajadusel täpsustatakse tingimused vastavas raudteeinfrastruktuuri kasutamise lepingus.

Raasiku-Aegviidu lõigul Aegviidu paralleelposti kasutamisel kehtivad järgmised tingimused:

- Aegviidu jaamast lahkumisel ei tohi kiirendusel tarbitav elektrivõimsus ületada 80% elektrirongi maksimaalsest võimsusest;

- Raasiku-Aegviidu lõigu paaritul teel elektrirongi kiirendusel Aegviidu jaama läheduses on lubatud üheaegselt teise elektrirongi kiirendus Kehra jaamast või Parila peatuspunktist lahkumisel.

Ülemiste-Raasiku lõigul kehtivad järgmised tingimused:

- Ühendkoosseisus kahe elektrirongi kasutamisel Lagedi jaamast lahkumisel ei tohi kiirendusel tarbitav elektrivõimsus ületada 80% elektrirongi maksimaalsest võimsusest.

Elektrirongide regeneratiivpidurduse kasutamisel sõidupidurina puudub võimalus rekupereerida vabanenud energia tagasi primaartoitevõrku. Elektrilisel pidurdamisel on lubatud vabanenud energia suunata teistele rongidele samas piirkonnas.

## Ühendus kolmandatele isikutele kuuluva raudteeinfrastruktuuriga, raudtee-infrastruktuuri kasutamise erisused raudteeveol

* + 1. Rahvusvahelisel raudteeveol
			1. Eesti Raudtee ja teiste raudteeinfrastruktuuri-ettevõtjate raudteeinfrastruktuuride vahelised piirid ning raudteede ühenduse tingimused määratakse kindlaks lepingute ja/või piiride määramise aktidega.
			2. Eesti Raudtee ja teiste raudteeinfrastruktuuri-ettevõtjate vahelise raudteeliikluse korraldamine ning raudteeliikluses signalisatsiooni*-* ja sidevahendite kasutamine reglementeeritakse õigusaktidega ning Eesti Raudtee ja teiste raudteeinfrastruktuuri-ettevõtjate või raudteeinfrastruktuuri valdajate vahel sõlmitavate lepingutega.
			3. Eesti Raudtee ja teiste riikide raudteeinfrastruktuuri ettevõtjate raudteede vahelised raudteeinfrastruktuuri ja rongiliikluse korraldamise piirid on määratud riikidevaheliste kokkulepetega ja õigusaktidega, sh Vabariigi Valitsuse 25. juuni 2002.a määrusega nr 205 “Rahvusvaheliseks liikluseks avatud piiripunktid”.
			4. Rongiliiklust Eesti Vabariigi ja Läti Vabariigi vahel reguleerivad riikliku aktsiaseltsi Latvijas Dzelzcelš ja Eesti Raudtee vahel 2. detsembril 2008 sõlmitud Raudteevedude korraldamise kokkulepe ning 07.12.2011 vastu võetud Eesti Vabariigi Valitsuse, Läti Vabariigi Valitsuse ja Leedu Vabariigi Valitsuse vaheline raudteetranspordialase koostöö kokkulepe, mis jõustus 01.09.2013. Eelviidatud lepingud on toodud Eesti Raudtee tegevuseeskirja lisas. Kauba veokohustuse ja vagunite eest vastutuse üleannet-vastuvõttu teostatakse Valga jaamas, mis asub Eesti Vabariigi territooriumil.
			5. Rongiliiklust Eesti Vabariigi ja Venemaa Föderatsiooni vahel reguleerivad 25.02.1992.a leping rahvusvahelise raudtee otseühenduse kohta Venemaa Föderatsiooni teede ministeeriumi ning Eesti Vabariigi transpordi- ja sideministeeriumi vahel ning sellele lisatud ajutine raudteealane piirikokkulepe (kättesaadav koduleheküljel <http://www.evr.ee/et/arikliendile#eeskirjad-ja-tasud>, Tegevuseeskirja lisa punkt 58). Kauba veokohustuse ja vagunite eest vastutuse üleannet-vastuvõttu suunal Tartu - Petseri, Valga - Petseri teostatakse Petseri jaamas, mis asub Venemaa Föderatsiooni territooriumil, ning suunal Narva - Ivangorod Narva jaamas, mis asub Eesti Vabariigi territooriumil. Lisaks eelnimetatule on rongiliiklus Venemaaga täpsemalt reguleeritud AS Venemaa Raudteed (OAO RŽD) ja Eesti Raudtee vahel 09.02.2010 sõlmitud koostöökokkuleppega raudteevedude korraldamiseks.
			6. Eesti Raudtee korraldab veduriteenuse osutamist Koidula – Petseri piirijaamade vahel riigihanke menetluse tulemusena raudteeveo-ettevõtjaga sõlmitud veduriteenuse lepingu alusel.
			7. Operatsioonide täitmine, mis on seotud Eesti - Vene raudtee otseühendusega, Petseri ja Narva piirijaamades, teostatakse nendes piirijaamades üheaegselt Eesti Raudtee, Eesti Raudtee lepingulise esindaja ning OAO RŽD esindaja osavõtul (vastav volitus tuleneb punktis 1.4.1.5 nimetatud ajutisest piirikokkuleppest). Vedurite kasutamine, maksimaalsed kiirused, kaalud ja rongide pikkused kooskõlastatakse poolte vahel piirikokkuleppe raames igakordselt liiklusgraafiku koostamisel.
			8. Rahvusvaheline reisijate ja kaupade vedu Eesti territooriumil toimub vastavalt rahvusvahelistele kokkulepetele.
			9. Kui raudteeveo-ettevõtja soovib kasutada raudteeinfrastruktuuri veoteenuste osutamiseks rahvusvahelises ühenduses, siis ta kohustub:
				1. tegema rongide tehnilise ja kommertsalase vastuvõtmise ning üleandmise piirijaamades, juhindudes kõikidest asjassepuutuvatest Eesti Vabariigis, Venemaa Föderatsioonis ja Läti Vabariigis kehtivatest piiritoimingute nõuetest, sh Eesti Raudtee ja OAO RŽD vahel 22.05.2009 sõlmitud lepingust nr 380 ja 09.02.2010 sõlmitud lepingust nr 77 ning Eesti Raudtee ja AS Latvijas Dzelzcelš vahel 02.12.2008 sõlmitud kokkuleppest „Raudteevedude korraldamisest“, et tagada Eesti Vabariigi ja Venemaa Föderatsiooni territooriumil raudtee piirijaamades (Narva, Koidula, Valga, Petseri) kehtivatele piiril piiritoimingute tegemise nõuetele ja tingimustele vastavus, sõlmides selleks Eesti Raudteega teadaande lisa 9 kohase lepingu.
				2. omama koolitatud (väljaõppe saanud) ja vajadusel ettenähtud korras Eesti Raudtee kui Eesti raudteeadministratsiooni poolt atesteeritud töötajaid, et täita SRÜ riikide Raudteetranspordi Nõukogu kokkulepetest ja nõuetest tulenevalt õigeaegselt piiri- ja sihtjaamades ööpäevaringselt kõiki vajalikke rongi- ning kaubaveotöö korraldamisega seotud toiminguid;
				3. tagama oma infosüsteemi ja andmevahetuse koostalitluse Eesti Raudtee vastavate süsteemidega ning kooskõlas raudteesüsteemide koostalitluse kohaldamise korra ja erikokkulepetega ning sõlmima Eesti Raudteega liikluskorralduse infosüsteemi kasutamise lepingu;
				4. SRÜ riikide Raudteetranspordi Nõukogu otsustest tulenevate rongi ja kaubavagunite statistiliste ja muude andmete kogumiseks tagama õigeaegse ja tõrgeteta rongi ning vagunite töö korraldamise, toimingute ja andmete sisestamise teiste riikide raudteeadministratsioonide infosüsteemidega ühenduses olevasse Eesti Raudtee infosüsteemi VJS Kliendiportaali kaudu.

1.4.2 Siseriiklikul raudteeveol

1.4.2.1 Eesti Raudtee ja mitteavaliku raudtee valdajate raudteeinfrastruktuuride vahelised piirid ning raudteede ühenduse tingimused määratakse kindlaks raudteeseaduse § 5 alusel sõlmitava lepingu ja/või piiride määramise aktidega.

1.4.2.2 Eesti Raudtee ja mitteavaliku raudtee valdajate raudteeinfrastruktuuride vahelise raudteeliikluse korraldamine ning raudteeliikluses signalisatsiooni*-* ja sidevahendite kasutamine reguleeritakse õigusaktidega ning Eesti Raudtee ja mitteavaliku raudtee valdajate vahel raudteeseaduse § 5 alusel sõlmitava lepinguga.

1.4.2.3 Läbilaskevõimeosa ei ole vaja eraldi taotleda:

* päästerongi või abiveduri liiklemiseks;
* veduri või mootorrongi liiklemiseks õnnetusjuhtumi korral või tehnilise rikkega rongikoosseisu vedava veduri või mootorrongi väljavahetamiseks, et oleks võimalik jätkata kauba- või reisijatevedu;
* Eesti Raudtee raudteeinfrastruktuuri majandamise eesmärgil töörongi (veeremiüksus, mida kasutatakse raudteehoiu töödel) liiklemisel tööobjektile ja tagasi.

# Läbilaskevõime kasutamist takistavad tehnoloogilised kitsendused

1.5.1 Läbilaskevõime mahtu vähendavad või läbilaskevõime kasutamist takistavad tehnoloogilised kitsendused on ennekõike läbilaskevõime osal kehtestatud kiiruspiirangud, rongi kiirendusele ja pidurdusele kuluv aeg.

1.5.2 Raudteeliikluse ajutine sulgemine on mingil raudteelõigul teatavaks ajavahemikuks kõigi liiklusgraafikus ettenähtud rongide käigust ära jätmine ning raudteeliikluse oluline piiramine on vähemalt ühe sõiduplaanis ettenähtud reisirongi käigust ära jätmine või olukord, kus ööpäeva jooksul ei suudeta tagada liiklusgraafikus ettenähtud rongiliinidest rohkem kui kolme neljandiku kasutamist.

1.5.3 Eesti Raudtee võib avalikul raudteel raudteeliiklust põhjendatud juhul oluliselt piirata või ajutiselt sulgeda, kui see on vältimatu ja vajalik:

 1.5.3.1 raudteehoiutööde tegemiseks;

1.5.3.2 inimese elule, tervisele või varale või keskkonnale tekkinud otsese ohu kõrvaldamiseks;

1.5.3.3 erakorralise liiklustakistuse kõrvaldamiseks;

1.5.3.4 muudel põhjendatud ja vältimatutel juhtudel.

* + 1. Eesti Raudtee on kohustatud raudteeliikluse olulise piiramise või ajutise sulgemise kooskõlastama Tarbijakaitse ja Tehnilise Järelevalve Ametiga ning kirjalikku taasesitamist võimaldavas vormis teavitama kõiki sellel raudteel raudteevedu teostavaid raudteeveo-ettevõtjaid, kes raudteeliikluse olulise piiramise või ajutise sulgemise ajal ei saa neile eraldatud rongiliine kasutada või saavad neid kasutada piiratult või teistsugustel tingimustel, kui on kokku lepitud raudteeinfrastruktuuri kasutamise lepingus. Raudteeliikluse olulisest piiramisest ja ajutisest sulgemisest teavitamise korra ning esitatavate dokumentide ja andmete loetelu ja kooskõlastamise korra kehtestab [valdkonna eest vastutav minister](https://www.riigiteataja.ee/akt/dyn%3D130102020001%26id%3D105112020008) määrusega.
		2. Raudteeveo-ettevõtjad peavad arvestama oma töö planeerimisel raudteehoiutööde tegemise hooajal raudteeinfrastruktuuri kasutamist takistavate raudteehoiutöödega ja sellest tulenevate liiklusgraafiku muudatustega.
		3. Eesti Raudtee koostab raudteevõrgustiku teadaande lisas 3 kavandatud raudteehoiutööde ajaks vastavalt liiklusgraafiku koostamise juhendile ja raudteelõikude läbilaskevõimele rongiliikluse variantgraafikud, kus on ette nähtud võimalus rongide liikluse katkestamiseks tööde ajaks, rongide tihendatud läbilaskmine aknaeelsel perioodil, õigeaegne töörongide kohale toomine ja äraviimine enne ja peale akent ning peale akna lõppu rongide läbilaskmine kiirusega, millele vastab rööbastee tehniline seisukord.
		4. Lühiajalistest raudteehoiutöödest tingitud lühiajalised liikluskatkestused ja sellest tulenev rongide liikluskord kavandatakse rongitöö ööpäevasel planeerimisel ööpäeva plaan-graafikus sõltuvalt raudteelõigul kasutada olevast läbilaskevõimest.
	1. **Nõuded raudteeveeremile**
		1. Eesti Raudtee raudteeinfrastruktuuril kasutatav raudteeveerem ja vedurimeeskond ning eriveeremijuht peavad vastama õigusaktides, Eesti Raudtee tegevuseeskirjas ja teistes Eesti Raudtee poolt kehtestatud eeskirjades esitatud nõuetele. Raudteeveeremiga veetava kauba laadimisel on raudteeveo-ettevõtjal kohustus järgida lisaks eeltoodud nõuetele rahvusvahelisi nõudeid ning eeskirju (eelkõige Rahvusvahelises raudteekaubaveo kokkuleppes SMGS ja Euroopa Liidus ning Raudteetranspordi Nõukogus kehtestatud nõudeid).
		2. Kasutatav raudteeveerem peab olema vastavuses raudtee tehnokasutuseeskirja nõuetega, sh:
			1. ette nähtud kasutamiseks 1520/1524 mm rööpmelaiusega teel;
			2. varustatud SA-3 tüüpi automaatsiduritega, veeremil on lubatud kasutada Tarbijakaitse ja Tehnilise Järelevalve Ameti kooskõlastusel ka teist tüüpi automaatsidureid. Sellise veeremi haakimiseks põhitüüpi SA-3 automaatsiduritega veeremi külge peab veerem olema varustatud abiseadmega;
			3. varustatud automaatpiduritega;
			4. gabariitidega, mis ei ületa 1-T piirmõõtmeid;
			5. veovahendid peavad olema varustatud statsionaarse raadiosidega, mis töötab raudteeinfrastruktuuril kasutataval sagedusel ning veovahenditel kasutatavad raadiojaamad peavad omama Eesti Raudtee poolt väljastatud ID-numbreid, mis võimaldavad sisenemise raadiosidesüsteemi;
			6. raudteeveeremi mis tahes telje tegelik koormus ei tohi olla suurem kui 32 tonni.
		3. Raudteevõrgustiku teadaande punktist 1.6 erinevalt seadmestatud seeria veduri või muu veovahendi kasutamine on lubatud üksnes Eesti Raudtee loal. Vastav taotlus tuleb lisada läbilaskevõimeosa eraldamise taotlusele. Eesti Raudteel on õigus taotluses nimetatud veduri või muu veovahendi kasutamise loa andmisest keelduda, kui taotluses nimetatud seeria ei sobi kasutamiseks Eesti Raudtee raudteeinfrastruktuuril.
		4. Eesti Raudtee raudteeinfrastruktuuril on lubatud eelkõige alljärgnevad kaubarongide kaalu ja pikkuse piirnormid:

|  |  |
| --- | --- |
| Piirkond | Vedur |
| Paaritu suund | Paarissuund | Paaritu suund | Paarissuund |
| Narva-Tapa | C 36-7i | 5500 | 4200 | 57 | 57 |
| C 30 M | 3000 | 3000 | 57 | 57 |
| 2TE116 | 5500 | 4600 | 57 | 57 |
| TEM-2U/2UM/18 | 4650 | 4650 | 57 | 57 |
| TEM7 | 3900 | 3200 | 57 | 57 |
| TEM TMH | 2200 | 2200 | 57 | 57 |
| ČME 3 | 2000 | 2000 | 57 | 57 |
| TEP70 | 4500 | 4500 | 57 | 57 |
| M62 | 2200 | 2200 | 57 | 57 |
| DF7G-E | 3000 | 3000 | 57 | 57 |
| Narva - Vaivara | C 36-7i | 6000 | 5100 | 57 | 57 |
| C 30 M | 5600 | 4000 | 57 | 57 |
| 2TE116 | 6000 | 5100 | 57 | 57 |
| TEM-2U/2UM/18 | 2300 | 1600 | 57 | 57 |
| TEM7 | 5600 | 3200 | 57 | 57 |
| TEM TMH | 5400 | 4000 | 57 | 57 |
| ČME 3 | 2000 | 2000 | 57 | 57 |
| M62 | 2200 | 2200 | 57 | 57 |
| DF7G-E | 5600 | 4000 | 57 | 57 |
| Tapa – Ülemiste | C 36-7i | 6000 | 5000 | 57 | 57 |
| C 30 M | 5500 | 3800 | 57 | 57 |
| 2TE116 | 6000 | 5500 | 57 | 57 |
| TEM TMH | 2200 | 2200 | 57 | 57 |
| ČME 3 | 2500 | 2000 | 57 | 57 |
| TEP70 | 4500 | 4500 | 57 | 57 |
| M62 | 2300 | 2000 | 57 | 57 |
| DF7G-E | 6000 | 4500 | 57 | 57 |
| Ülemiste - Maardu | C 36-7i | 3700 | 4600 | 57 | 57 |
| C 30 M | 2500 | 2500 | 57 | 57 |
| 2TE116 | 4600 | 5000 | 57 | 57 |
| TEM-2U/2UM/18 | 1300 | 1500 | 57 | 57 |
| TEM TMH | 2500 | 2200 | 57 | 57 |
| ČME 3 | 1900 | 2000 | 57 | 57 |
| M62 | 1900 | 2250 | 57 | 57 |
| DF7G-E | 2500 | 2500 | 57 | 57 |
| Lagedi - Muuga | C 36-7i | 5500 | 4200 | 57 | 57 |
| C 30 M | 3500 | 2500 | 57 | 57 |
| 2TE116 | 5500 | 4600 | 57 | 57 |
| TEM-2U/2UM/18 | 3800 | 2500 | 57 | 57 |
| TEM TMH | 2200 | 2200 | 57 | 57 |
| ČME 3 | 1500 | 1500 | 57 | 57 |
| M62 | 2250 | 1900 | 57 | 57 |
| TEP70 | 4500 | 4500 | 57 | 57 |
| DF7G-E | 3500 | 2500 | 57 | 57 |
| Ülemiste - Tallinn | C 36-7i | 6000 | 3800 | 57 | 57 |
| C 30 M | 5500 | 2800 | 57 | 57 |
| 2TE116 | 6000 | 5000 | 57 | 57 |
| TEM-2U/2UM/18 | 1500 | 1300 | 57 | 57 |
| TEM TMH | 2200 | 2200 | 57 | 57 |
| ČME 3 | 1700 | 1500 | 57 | 57 |
| M62 | 2300 | 1700 | 57 | 57 |
| DF7G-E | 5500 | 2800 | 57 | 57 |
| Tallinn - Paldiski | C 36-7i | 4000 | 4000 | 45 | 45 |
| C 30 M | 2800 | 2800 | 45 | 45 |
| 2TE116 | 4300 | 5000 | 45 | 45 |
| TEM-2U/2UM/18 | 1500 | 1600 | 45 | 45 |
| TEM7 | 3300 | 3300 | 45 | 45 |
| TEM TMH | 2200 | 2200 | 45 | 45 |
| TEM 7 | 3300 | 3300 | 45 | 45 |
| ČME 3 | 1700 | 1800 | 45 | 45 |
| TEP70 | 3800 | 3800 | 45 | 45 |
| M62 | 1500 | 1500 | 45 | 45 |
| DF7G-E | 2800 | 2800 | 45 | 45 |
| Keila - Riisipere | C 36-7i | 4000 | 4000 | 45 | 45 |
| C 30 M | 4000 | 4000 | 45 | 45 |
| TEM TMH | 2200 | 2200 | 45 | 45 |
| ČME 3 | 2000 | 2000 | 45 | 45 |
| TEP70 | 3800 | 3800 | 45 | 45 |
| M62 | 1500 | 1500 | 45 | 45 |
| DF7G-E | 4000 | 4000 | 45 | 45 |
| Tapa - Tartu | C 36-7i | 5500 | 5000 | 57 | 57 |
| 2TE116 | 5500 | 5000 | 57 | 57 |
| TEM-2U/2UM/18 | 2400 | 2400 | 57 | 57 |
| TEM TMH | 2500 | 2500 | 57 | 57 |
| ČME 3 | 2000 | 1700 | 57 | 57 |
| TEP70 | 5000 | 500 | 57 | 57 |
| M62 | 2000 | 2000 | 57 | 57 |
| DF7G-E | 3000 | 3000 | 57 | 57 |
| Orava - Tartu | C 36-7i | 4500 | 5000 | 57 | 57 |
| 2TE116 | 5200 | 5600 | 57 | 57 |
| TEM-2U/2UM/18 | 2000 | 2000 | 57 | 57 |
| TEM TMH | 2200 | 2500 | 57 | 57 |
| ČME 3 | 2000 | 2000 | 57 | 57 |
| TEP70 | 4500 | 3000 | 57 | 57 |
| M62 | 1500 | 1800 | 57 | 57 |
| DF7G-E | 3000 | 3000 | 57 | 57 |
| Koidula - Orava | C 36-7i | 3800 | 4200 | 57 | 57 |
| 2TE116 | 5200 | 5600 | 57 | 57 |
| TEM-2U/2UM/18 | 2200 | 2000 | 57 | 57 |
| TEM TMH | 2200 | 2800 | 57 | 57 |
| ČME 3 | 2000 | 2000 | 57 | 57 |
| TEP70 | 4500 | 3000 | 57 | 57 |
| M62 | 1500 | 1500 | 57 | 57 |
| DF7G-E | 7500 | 6000 | 57 | 57 |
| Koidula – Valga | C 36-7i | 4200 | 4200 | 57 | 57 |
| 2TE116 | 5200 | 5900 | 57 | 57 |
| TEM-2U/2UM/18 | 2100 | 2100 | 57 | 57 |
| TEM TMH | 2200 | 2500 | 57 | 57 |
| ČME 3 | 1700 | 1700 | 57 | 57 |
| M62 | 1600 | 1600 | 57 | 57 |
| DF7G-E | 2800 | 3000 | 57 | 57 |
| Valga - Tartu | C 36-7i | 4200 | 4200 | 57 | 57 |
| 2TE116 | 5500 | 5000 | 57 | 57 |
| TEM-2U/2UM/18 | 2100 | 2200 | 57 | 57 |
| TEM TMH | 2500 | 2500 | 57 | 57 |
| ČME 3 | 1500 | 1700 | 57 | 57 |
| M62 | 1600 | 2000 | 57 | 57 |
| DF7G-E | 2650 | 2800 | 57 | 57 |
| Koidula - Petseri | C 36-7i | 6000 | 6000 | 57 | 57 |
| TEM TMH | 5300 | 5000 | 57 | 57 |
| 2TE116 | 7500 | 6000 | 57 | 57 |
| 2TEM-2U/2UM/18 | 7000 | 7000 | 57 | 57 |
| TEM7 | 6000 | 6200 | 57 | 57 |
| Tallinn - Tallinn Väike | ČME 3 | 1200 | 1200 | 48 | 48 |
| TEM 2 | 1000 | 1000 | 48 | 48 |

Veetava rongi brutokaal veoõlal ei tohi ületada kasutatavale vedurile määratud suurimat lubatud brutokaalu. Pikemate rongide liikumine toimub kooskõlastatult Eesti Raudtee liiklusteenistusega.

1.6.5 Eesti Raudtee raudteeinfrastruktuuril kaubaveol kasutatavad vedurid:

|  |  |
| --- | --- |
| Veduri tüüp | Veduri pikkus tingvagunites |
| C 36-7i | 1,46 |
| 2TE116 | 2,59 |
| TEM-2U/2UM/18 | 1,21 |
| ČME 3 | 1,23 |
| M62 | 1,24 |
| TEM TMH | 1,21 |
| DF7G-E | 1,39 |
| TEM 2 | 1,21 |
| TEM7 | 1,54 |
| C 30 M | 1,55 |
| TEP 70 | 1,46 |

\*Tingvaguni pikkus on 14 m.

1.6.7 Raudteeveoks vajalikku raudteeveeremit juhib vedurimeeskond, mis koosneb kahest liikmest – vedurijuhist ja vedurijuhiabist. Eriveeremit võib juhtida vedurijuht üksi. Vedurijuht võib juhtida raudteeveoks vajalikku veeremit vedurijuhiabita üksnes juhul, kui raudteeveoettevõtja või muu raudteeveeremi omanik või valdaja on kehtestanud vedurijuhiabita raudteeveeremi juhtimise eeskirja ja vedur on varustatud seadmega, mis võimaldab rongi peatada, kui vedurijuht ei ole võimeline vedurit juhtima. Vedurijuhiabita raudteeveeremi juhtimise eeskirja projekti koos ohutuse analüüsiga, mis on koostatud komisjoni rakendusmääruse (EL) nr 402/2013 riskihindamise ühise ohutusmeetodi kohta ja määruse (EÜ) nr 352/2009 kehtetuks tunnistamise kohta (ELT 121, 03.05.2013, lk 8–25) kohaselt, esitab raudteeveoettevõtja või muu raudteeveeremi omanik või valdaja eelnevalt kooskõlastamiseks sellele raudteeinfrastruktuuriettevõtjale, kelle infrastruktuuril sõita soovitakse, ja seejärel heakskiitmiseks Tarbijakaitse ja Tehnilise Järelevalve Ametile.  Liikluseks suletud raudteel võib lisaks vastava pädevusega vedurijuhile juhtida eriveeremit ka isik, kellel on raudtee eriveeremi juhi kutse kutseseaduse tähenduses. Vedurijuhil peavad raudteeveeremi juhtimisel olema kaasas vedurijuhiluba ja sertifikaat. Kui vedurijuhil on kaasas isikut tõendav dokument, ei ole Eestis väljastatud vedurijuhiloa ja sertifikaadi kaasas kandmine kohustuslik.

1.6.8 Raudteeveeremi liikumisel Eesti Raudtee raudteeinfrastruktuuril peab seda juhtima raudteeveeremijuht, kellel on Eesti või mõne teise Euroopa Liidu liikmesriigi väljastatud kehtiv vedurijuhiluba ning Eestis tegutseva raudtee-ettevõtja väljastatud sertifikaat, mis näitab, millisel infrastruktuuriosal on sertifikaadi omajal  lubatud sõita ja millist veeremit on tal lubatud juhtida. Sertifikaati omavad vedurijuhid ei pea omama eraldi Eesti Raudtee tööluba.

Punktis 1.6.7 nimetatud sertifikaadi väljastamiseks vajalikku vedurijuhtide üldist erialateadmist, raudteeveeremi ja Eesti Raudtee raudteeinfrastruktuuriga seotud teadmist hindab Tarbijakaitse ja Tehnilise Järelevalve Ameti poolt tunnustatud eksamineerija. Tööloa väljastamiseks vajalikku eriveeremijuhtide Eesti Raudtee raudteeinfrastruktuuriga seotud teadmist hindab Eesti Raudtee eksamikomisjon. Teadmiste hindamine toimub iga nelja aasta järel. Informatsioon töölubade kehtivuse kohta on kättesaadav aadressil: [http://www.evr.ee/ärikliendile/eeskirjad-ja-tasud](http://www.evr.ee/%C3%A4rikliendile/eeskirjad-ja-tasud).

1.6.9 Manöövriveduri töötamisel jaamas ja väljasõidul jaamavahele võib täitavedurijuhiabi kohuseid manöövrijuht. Manöövrijuht võib täita vedurijuhiabi kohustusi, kui tal on olemas vastav kutse.

* + 1. Eesti Raudtee raudteeinfrastruktuuril reisijateveol kasutatavad veeremid

Eesti Raudtee raudteeinfrastruktuuril on lubatud kasutada reisijateveoks ainult sellist raudteeveeremit, mis vastab Eestis ja Eesti Raudtee raudteeinfrastruktuuril kehtivatele nõuetele ja on registreeritud Eesti Raudteeliiklusregistris või Tarbijakaitse ja Tehnilise Järelevalve Ameti poolt aktsepteeritud välisriigi vastavas registris.

Reisijateveol kasutatavad veeremikoosseisud, nende kaalud ja pikkusedmääratakse reisijateveo-ettevõtjaga sõlmitavas Eesti Raudtee raudteeinfrastruktuuri kasutamise lepingus.

Rahvusvahelisel reisijateveol reisirongide pikkused ja skeemid määratakse vastavalt raudteeinfrastruktuuri-ettevõtjate vahel kokkulepitud korrale lähtuvalt rahvusvahelistest raudteealastest kokkulepetest ja eeskirjadest.

Kolmandate riikidega raudteeühenduses kurseerivad reisivagunid, restoran-, pagasi- ja muud eriotstarbelised reisivagunid peavad vastama Eestis kehtivate eeskirjade ja Rahvusvahelises ühenduses reisivagunite kasutamise eeskirja PPPV (Правила пользования пассажирскими вагонами в международном сообщении ПППВ, vastuvõetud SRÜ liikmesriikide raudteetranspordi Nõukogu poolt) nõuetele.

1.6.11 Kaupade laadimise ja kinnitamise, ebagabariitsete ja raskekaaluliste ning transportööridele laaditud kaupade vedamise tingimused on toodud Eesti Raudtee tegevuseeskirja punktis 4.4.

**2. Raudteeinfrastruktuuri ja teenindusrajatiste kasutustasude määramise põhimõtted**

Eesti Raudtee raudteeinfrastruktuuri kasutustasu juurdepääsu tagavate põhi- ja lisateenuste- ning juurdepääsu abiteenuste eest, juurdepääsu tagavate põhiteenuste lisatasu, samuti tasu eraldatud sihtotstarbeliste ühekordsete läbilaskevõimeosade eest ja teenindusrajatiste kasutustasu määramise korra kehtestab [valdkonna eest vastutav minister](https://www.riigiteataja.ee/akt/dyn%3D130032021008%26id%3D130102020037) määrusega (edaspidi *metoodika*).

* 1. **Kulude arvestus**
		1. Eesti Raudtee on välja töötanud põhimõtted, mille alusel toimub põhi-, lisa- ja abiteenuste osutamisega ning teenindusrajatistega seotud kulude eristamine ning neid põhimõtteid ajakohastatakse vastavalt vajadusele parimate praktiliste teadmiste ja rahvusvaheliste tavade kohaselt. Raudteeinfrastruktuuri-ettevõtja kulud omistatakse konkreetsetele teenustele, mis on põhjustanud nende kulude tekkimise. Iga kulu on kas otse või proportsionaalselt omistatud ainult ühele teenusele.
		2. Tarbijakaitse ja Tehnilise Järelevalve Amet ning teenindusrajatise käitaja hindavad enne raudteeinfrastruktuuri kasutustasu ja kasutustasu lisatasu ning teenindusrajatise kasutustasu määramist raudteeinfrastruktuuri-ettevõtja kulusid igaks liiklusgraafikuperioodiks eraldi tema liiklusgraafikuperioodi alguse eelse majandusaasta andmete alusel ning täpsustavad kasutustasu aluseks olevaid kuluandmeid Statistikaameti avaldatud hinnaindeksitega, mis määratlevad inflatsioonitaset järgmiseks majandusaastaks.
		3. Kasutustasu ja kasutustasu lisatasu juurdepääsu tagavate põhiteenuste eest määratakse kogu raudteeinfrastruktuuri-ettevõtja raudteevõrgustikus samal põhimõttel ning raudteeinfrastruktuuri kasutustasu peab tagama avaliku raudtee diskrimineerimata kasutamise kõikidele raudteeinfrastruktuuri läbilaskevõimeosade kasutajatele.
		4. Raudteeinfrastruktuuri kasutustasu ja kasutustasu lisatasu makstakse raudteeinfrastruktuuri-ettevõtjale, kes rahastab selle arvelt oma majandustegevust.
		5. Teenindusrajatise kasutustasu makstakse teenindusrajatise käitajale,kes rahastab selle arvelt oma majandustegevust.

**2.2 Põhiteenuste kasutustasu ja kasutustasu lisatasud**

2.2.1 Raudteeinfrastruktuuri põhiteenuste kasutada andmise kulud koosnevad kuludest, mis on otseselt seotud rongiliikluse korraldamisega (otsesed kulud). Kasutustasu ja kasutustasu lisatasud ei või ületada juurdepääsu tagavate põhiteenuste osutamisega seotud kogukulu (sh kapitalikulu ja mõistlikku ärikasumit).

2.2.2 Tarbijakaitse ja Tehnilise Järelevalve Amet võib vastavalt raudteeseaduse § 99 lõikele 1 kehtestada juurdepääsu tagavatele põhiteenustele lisatasusid, arvestades raudtee turusegmentides (vt peatükk 7) tegutsevate isikute võimekust neid tasuda, tagades seejuures raudtee turusegmentide optimaalse konkurentsivõime.

2.2.3 Raudteeinfrastruktuuri põhiteenuste kasutada andmise otsesed kulud arvutatakse Euroopa Komisjoni rakendusmääruse (EL) 2015/909, milles käsitletakse rongiliikluse korraldamisega seotud otseste kulude arvutamise meetodeid (edaspidi *rakendusmäärus*) (ELT L 148, 13.06.2015, lk 17-22), kohaselt.

2.2.4 Raudteeinfrastruktuuri kasutustasu sihtotstarbelise ühekordse läbilaskevõimeosa kasutada andmise eest koosneb raudteeinfrastruktuuri-ettevõtja sellekohase teenuse otsestest kuludest, millele võib kehtestada raudteeseaduse § 98 lõige 4 alusel lisatasusid. Kui raudteevedu teostatakse muul kui kaubanduslikul eesmärgil, sh antakse raudteeinfrastruktuur kasutada raudteeveeremi juhi katsesõiduks, on kasutustasu seotud üksnes selle läbilaskevõimeosa kasutada andmise otseste kuludega ja neile lisatasusid ei määrata.

**2.3 Lisa- ja abiteenuste kasutustasud ning teenindusrajatiste kasutustasud**

2.3.1 Raudteeinfrastruktuuri lisa- ja abiteenuste kasutustasu ning teenindusrajatiste kasutustasu arvestamisel lähtutakse vastava teenuse kogukuludest, mis on osutatava teenusega seotud otsekulude, kapitalikulu, proportsionaalse osa raudteeinfrastruktuuri-ettevõtja üldkuludest ja mõistliku ärikasumi summa.

2.3.2 Lisa- ja abiteenuste ning teenindusrajatiste otsekulude arvutamisel võetakse arvesse ainult kõnealuste teenustega seotud kulusid.

2.3.3 Üldkulud jaotatakse raudteeinfrastruktuuri-ettevõtja poolt osutatavate teenuste vahel proportsionaalselt kõikide teenuste otsekulude summale.

**2.4 Põhivara ja kapitalikulu arvestus**

2.4.1 Kapitalikulu on kulu, mis on seotud materiaalse põhivara soetamisega. Kapitalikulu eesmärk on põhivara soetamiseks tehtud kulutuste akumuleerimine teenuste müügi kaudu põhivara kasuliku eluea vältel. Kapitalikulu arvutatakse raudteeinfrastruktuuri-ettevõtja ja teenindusrajatise käitaja raamatupidamise sise-eeskirjas toodud põhivara amortisatsiooninormide alusel.

2.4.2 Kapitalikulu arvutamisel loetakse materiaalse põhivara reguleeritud väärtuseks tema ajaloolist soetusmaksumust, mis põhineb raudteeinfrastruktuuri-ettevõtja ja teenindusrajatise käitaja poolt varade soetamise ajal makstud summadel.

**2.5 Mõistliku ärikasumi arvestamine**

2.5.1 Raudteeinfrastruktuuri mõistlik ärikasum leitakse *metoodika*  § 7 alusel.

2.5.2 Raudteeinfrastruktuuri-ettevõtja mõistliku ärikasumi määr protsentides ei või ületada tema kapitali kaalutud keskmist hinda.

2.5.3 Mõistliku ärikasumi arvutamisel loetakse vastava teenuse osutamise või teenindusrajatise käitamisega seotud põhivara reguleeritud väärtuseks tema bilansiline jääkmaksumus liiklusgraafikuperioodile eelneva majandusaasta lõpu seisuga.

**2.6 Kasutustasu ühikukulu**

2.6.1 Raudteeinfrastruktuuri juurdepääsu tagavate põhiteenuste kasutustasu ja lisatasu ühikukulud arvutatakse *rakendusmääruse* alusel.

2.6.2 Tarbijakaitse ja Tehnilise Järelevalve Amet võib muuta keskmisi otseseid ühikukulusid, et võtta arvesse raudteeinfrastruktuuri erinevaid kulumistasemeid vastavalt *rakendusmääruse* artikli 5 punktis 2 nimetatud parameetritele.

**2.7 Kasutustasu ja kasutustasu lisatasu vähendamine**

2.7.1 Tarbijakaitse ja Tehnilise Järelevalve Amet võib vähendada juurdepääsu tagavate põhiteenuste kasutustasu (otseseid kulusid) üksnes tegeliku kokkuhoiu ulatuses, mida raudteeinfrastruktuuri-ettevõtja on infrastruktuurile juurdepääsu tagavate põhiteenuste kulude osas saavutanud. Vähendamise määra kindlakstegemisel ei tohi arvesse võtta kulude vähenemist, mida on kehtivas kasutustasus juba arvestatud.

2.7.2 Kasutustasu lisatasu võib Tarbijakaitse ja Tehnilise Järelevalve Amet vähendada vastavalt turusegmendi võimekusele tasuda raudteeinfrastruktuuri kasutustasusid.

**2.8 Kasutustasu määramine**

2.8.1 Tarbijakaitse ja Tehnilise Järelevalve Amet määrab kogu liiklusgraafikuperioodiks kasutustasud põhi-, lisa- ja abiteenuste eest mitte hiljem kui kaks kuud enne liiklusgraafikuperioodi algust. Kasutustasu ja kasutustasu lisatasu määrad segmentide ja teenuste kaupa avaldatakse Tarbijakaitse ja Tehnilise Järelevalve Ameti veebilehel: <https://www.ttja.ee/et/ettevottele-organisatsioonile/raudteeinfrastruktuuri-kasutustasu>. Kasutustasu lisatasude määramise põhimõtete muutmisest Eesti Raudtee infrastruktuuril teatab Tarbijakaitse ja Tehnilise Järelevalve Amet vähemalt kolm kuud enne raudteevõrgustiku teadaande avaldamist.

 2.8.2 Eesti Raudtee raudteeinfrastruktuuri majandamise eesmärgil töörongi liiklemisel tööobjektile ja tagasi raudteeinfrastruktuuri põhiteenuste kasutustasu lisatasu ei rakendu.

2.8.3 Eesti Raudtee määrab teenindusrajatiste kasutustasu vähemalt kaks kuud enne liiklusgraafikuperioodi algust. Samaliigilistele teenindusrajatistele, nt raudteeveeremi ajutiseks hoidmiseks kahe tööülesande täitmise vahelisel ajal kasutatavatele seisuteedele määratakse ühtne kasutustasu. Teenindusrajatiste kasutustasu määramine vormistatakse juhatuse otsusega. Teenindusrajatiste kasutustasud teenindusrajatiste kaupa avaldatakse Eesti Raudtee veebilehel: (<http://www.evr.ee/et/arikliendile#eeskirjad-ja-tasud>).

2.8.4 Teenindusrajatiste kasutustasu määramisel juhindub Eesti Raudtee raudteevõrgustiku teadaande punktides 2.1.1. ning 2.3. kuni 2.5. sätestatust ning võtab arvesse kulude põhjuslikke seoseid konkreetse teenindusrajatise kasutada andmisega. Teenindusrajatise kasutustasu tagab teenindusrajatise diskrimineerimata kasutamise.

**2.9 Reserveerimistasu**

 Eesti Raudtee võibraudteeseaduse § 102 lg 1 kohaselt läbilaskevõime taotlejalt võtta reserveerimistasu kasutamata jäänud eraldatud läbilaskevõime eest.

2.9.1 Liiklusgraafikuperioodil 2021/2022 reserveerimistasu ei rakendata.

**3. Läbilaskevõime jaotamise põhimõtted ja kriteeriumid**

## 3.1 Läbilaskevõime jaotamise menetluse põhimõtted

3.1.1 Läbilaskevõime jaotamise menetluse eemärgiks on raudteeveo-ettevõtjate taotluste rahuldamine võimalikult suures ulatuses läbilaskevõimeosa saamiseks, sealhulgas sellistele rongiliinidele, mis läbivad rohkem kui ühte raudteevõrgustikku.

3.1.2 Raudteeveo-ettevõtja on kohustatud esitama õigeaegselt taotluse raudteevedude teostamiseks piisava läbilaskevõimeosa eraldamiseks.

3.1.3 Liikumiseks mitteavalikult raudteelt avaliku raudtee raudteeinfrastruktuuril asuvasse jaama on vastavalt p. 1.1.3 raudteeveo-ettevõtja kohustatud esitama õigeaegselt taotluse piisava läbilaskevõimeosa eraldamiseks.

3.1.4 Eesti Raudtee sõlmib läbilaskevõime kasutamiseks selle taotlejaga raudteeinfrastruktuuri kasutamise lepingu üheks liiklusgraafikuperioodiks. Läbilaskevõime jaotamise eesmärk on tagada läbilaskevõime osa eraldamine raudtee-ettevõtjatele, kes:

3.1.4.1 on suutelised neile eraldatud läbilaskevõimeosa ka reaalselt kasutama,

3.1.4.2 on maksevõimelised, s.t on suutelised täitma kasutustasu maksmise kohustust ja teisi võetud kohustusi kogu 2021/2022. liiklusgraafikuperioodi jooksul.

* + 1. Raudteevõrgustiku teadaande punktis 3.1.3 nimetatud hinnangute andmisel võtab Eesti Raudtee arvesse ennekõike ohutus- ja tehniliste nõuete järgimist raudteeveo-ettevõtja poolt,kehtivat turuolukorda ning selle arenguvõimalust, konkurentsiseaduse § 18 lg 2 nimetatud asjaolusid, raudteeinfrastruktuuri kasutamise lepingust tulenevate kohustuste varasemat täitmist, sh eraldatud läbilaskevõimeosade senist kasutust, jõustunud haldusakti või kohtuotsusega tuvastatud hinnangut lepinguliste kohustuste täitmisele jms asjaolusid.
		2. Eesti Raudtee eraldab läbilaskevõime jaotamisel raudteeseaduse § 81 lg 3 kohaselt esimese eelistusena rongiliinid, mis on vajalikud avalikuks reisijateveoks rahvusvahelises otseühenduses. Esimest eelistust kohaldatakse raudteeveo-ettevõtjatele, kes tegelevad avaliku reisijateveoga rahvusvahelises otseühenduses rahvusvahelise kokkuleppe alusel ja kes vastavad selles sätestatud tingimustele.
		3. Teise eelistusena eraldatakse raudteeseaduse § 81 lg 4 kohaslt läbilaskevõimeosad riigisiseseks avalikuks reisijateveoks. Majandus- ja Kommunikatsiooniministeerium teavitab Eesti Raudtee riigisisese avaliku reisijateveo vajadusest raudteeseaduse § 85 lõikes 1 sätestatud tähtpäevaks, mis on 9 kuud enne liiklusgraafiku perioodi algust.

3.1.8 Läbilaskevõime jaotamise menetlus viiakse läbi selliselt, et tagatud on jaotamisele pandava läbilaskevõime kasutamine maksimaalses võimalikus mahus. Eesmärgiks on tagada jaotatud läbilaskevõime kasutamine 80%-lises mahus liiklusgraafikuperioodil.

3.1.9 Läbilaskevõime jaotamise menetluse läbiviimisel lähtub Eesti Raudtee kõikide taotlejate, Eesti Raudtee kui raudteeinfrastruktuuri-ettevõtja, raudteeveo-ettevõtluse valdkonna ning ühiskonna kui terviku huvidest arvestades raudteevõrgustiku teadaande punkti 3.1 alapunktides toodud põhimõtteid.

## Läbilaskevõime taotlejad ja taotluste rahuldamise kriteeriumid

* + 1. Läbilaskevõimeosa taotlejateks saavad olla raudteeveo-ettevõtjad, kellel on raudtee reisijateveo või kaubaveo tegevusluba ja ohutustunnistus ning sihtotstarbelise ühekordse läbilaskevõimeosa taotlemise korral ka raudteeveeremi valdaja, kes ei ole raudteeveo-ettevõtja.
		2. Raudteeinfrastruktuuri-ettevõtja, kes ei ole raudteeveo-ettevõtja, võib läbilaskevõimeosa taotleda, kui ta on kohustatud tegutsema rohkem kui ühte raudteevõrgustikku läbiva rongiliini saamiseks taotluse esitanud raudteeveo-ettevõtja nimel. Läbilaskevõimeosa taotletakse kasutamiseks raudteeveo-ettevõtja poolt ja arvel.

3.2.3 Läbilaskevõimeosa taotleja peab esitama taotluse Eesti Raudteele ning taotletav läbilaskevõimeosade arv peab olema piisav punktidest 3.2.6.1 ja 3.2.6.3 tulenevate veomahtude täitmiseks. Taotlus peab sisaldama taotleja täpset ärinime, registrikoodi ja aadressi. Taotlusele tuleb lisada dokument, millest nähtuvad taotluse allkirjastanud isiku volitused taotluse esitamiseks. Taotlus peab olema koostatud eesti keeles ja allkirjastatud taotleja poolt. Allkirjastatud taotlus ei või sisaldada parandusi ega täiendusi. Kui taotluse lisad on võõrkeelsed, siis tuleb taotlusele lisada võõrkeelse lisa tõlge eesti keelde.

* + 1. Läbilaskevõimeosa taotluse esitamisel taotleja kinnitab, et:
			1. ta vastab õigusaktides ettenähtud nõuetele;
			2. talle läbilaskevõimeosa eraldamiseks puuduvad õiguslikud ja majanduslikud takistused;
			3. ta on tutvunud raudteevõrgustiku teadaande lisas 7 toodud AS Eesti Raudtee raudteeinfrastruktuuri kasutamise üldtingimustega ja on valmis neid täitma;
			4. kasutab talle eraldatud läbilaskevõimeosa vastavalt raudteevõrgustiku teadaande punktis 3.10 märgitud põhimõttele kogu läbilaskevõime jaotamise perioodi jooksul;
			5. on tutvunud ohtlike kaupade vedu reguleerivatest õigusaktidest tulenevate nõuetega ja kohustub neid täitma juhul, kui läbilaskevõimet soovitakse kasutada ohtlike kaupade veoks.

3.2.5 Raudteevõrgustiku teadaande punktis 3.2.4 märgitud asjaolude tõendamiseks lisab taotleja taotlusele vähemalt alljärgnevad raudteeveo-ettevõtja tegelike ja võimalike kohustuste täitmise finants- ja tehnilist suutlikkust tõendavad dokumendid ja selgitused, määrates seejuures kindlaks, milline esitatud teave sisaldab raudteeveo-ettevõtja ärisaladust:

* + - 1. teave lepingute kohta, mis kinnitavad ja sisaldavad kaupade vedamise korraldamist taotleja poolt;
			2. teave riigisisesel avalikul reisijateveol eelnevalt veetud reisijate arvu kohta raudteelõikudel ja rongiliinidel;
			3. teave riigisisese avaliku reisijateveoteenuse kasutamise vajadusest Majandus- ja Kommunikatsiooniministeeriumi tellimuse kohaselt;
			4. andmed raudtee-ettevõtja valduses ja raudteeliiklusregistris registreeritud või registreerimisele kuuluvate punktis 1.6.5 nimetatud vedurite arvu kohta. Vedurite puudumise korral esitab raudteeveo-ettevõtja dokumendid, mis kinnitavad raudteeveeremi omandamist/üürimist liiklusgraafikuperioodiks. Sellise veduri puhul, mis on kantud mõne teise riigi raudteeliiklusregistrisse, esitab raudteeveo-ettevõtja väljavõtte vastavast registrist;
			5. ettevõtja vedurijuhtide ja vedurijuhiabide arv;
			6. ohtlike veoste vedamisel 2021/2022. liiklusgraafikuperioodil andmed ohutusnõuniku kohta ning ohtlike veoste vedamiseks kehtestatud nõuded;
			7. ettevõtja bilanss ja 2020.aasta kasumiaruanne 31.12.2020 seisuga, kui taotluse esitamise hetkel ei ole raudteeveo-ettevõtjal esitada kinnitatud 2020. aasta majandusaasta aruannet ja juhul, kui neid ei ole võimalik kätte saada avalikest registritest;
			8. teave taotleja omanike ja kontserni kuulumise kohta;
			9. muu teave, millega taotlejal on võimalik tõendada enda võimet kasutada maksimaalselt ära taotletud läbilaskevõimeosi.

3.2.6 Eesti Raudtee kontrollib taotluse esitaja poolt esitatud vajalike dokumentide olemasolu ja esitatud andmete õigsust. Juhul, kui taotluse esitaja ei ole taotlusele lisanud kõiki nõutud dokumente või andmeid, ega esita neid Eesti Raudtee poolt puuduste kõrvaldamiseks määratud täiendava tähtaja jooksul, samuti juhul, kui on tuvastatud taotluse esitaja poolt valeandmete esitamine, on Eesti Raudteel õigus jätta läbilaskevõime jaotamise taotlus osaliselt või täielikult (kõigi läbilaskevõimeosade või osade läbilaskevõimeosade osas) läbi vaatamata. Taotluse täielikust või osalisest läbivaatamata jätmisest teatab Eesti Raudtee taotluse esitajale viivitamatult.

3.2.7 Taotluses märgitud asjaolude kontrollimiseks võib Eesti Raudtee teostada päringuid riigi andmekogudest, küsida taotleja juhatuselt ja nõukogult selgitusi taotleja majandusliku seisu ja muude läbilaskevõimeosa eraldamise otsustamisel tähtsust omavate asjaolude kohta. Täiendavad andmed ja dokumendid esitatakse Eesti Raudtee poolt määratud mõistliku tähtaja jooksul. Kui taotlusele või selle selgitustele on lisatud finantstagatisi, siis arvestatakse üksnes neid, mis on väljastatud Euroopa Liidu liikmesriigis asuva krediidiasutuse, millele rahvusvahelised reitinguagentuurid on kehtestanud krediidireitingu tasemel Baa1 *(Moody’s)* ja/või BBB+ *(S&P* ja *Fitch)* või kõrgem, poolt.

3.2.8 Juhul, kui Eesti Raudtee on kindlaks teinud, et teadaande punktis 3.2.6. toodud nõuetele mittevastavuse tõttu on läbilaskevõimeosa jaotamine raudteeveo-ettevõtjale põhjendamatu, teatab ta sellest viivitamatult taotlejale.

## Läbilaskevõime menetluse tähtajad

* + 1. Raudteeinfrastruktuuri läbilaskevõime jaotusperiood ühtib liiklusgraafikuperioodiga ja kestab 12 kuud. Läbilaskevõimeosade taotlused tuleb Eesti Raudteele esitada hiljemalt 9 kuud enne liiklusgraafikuperioodi algust.
		2. Eesti Raudtee teeb läbilaskevõime jaotamise otsused taotlejatele teatavaks hiljemalt 7 kuud enne liiklusgraafikuperioodi algust.
		3. Eesti Raudtee koostab järgneva läbilaskevõime jaotamise perioodi liiklusgraafiku kavandi ja avalikustab selle oma veebilehel neli kuud pärast punktis 3.3.1 sätestatud tähtaega. Liiklusgraafiku kinnitab Eesti Raudtee hiljemalt kaks kuud enne liiklusgraafikuperioodi algust.

## Liiklusgraafiku koostamine

* + 1. Liiklusgraafiku koostamise aluseks on:
			1. Eesti Raudtee tegevuseeskirjas sätestatud nõuded;
			2. OAO RŽD-ga ja AS-ga Latvijas Dzelzcelš rongide saabumine-väljumine Narva - Ivangorod, Petseri - Koidula ja Valga - Lugazi piirijaamades läbilaskevõime taotluste kooskõlastused, mida tehakse iga aasta septembris;
			3. Tarbijakaitse ja Tehnilise Järelevalve Ameti juhised liiklusgraafiku koostamiseks;

3.4.1.4 läbilaskevõimeosa saamiseks esitatud taotlused ja koordineerimismenetluse läbiviimise korral läbilaskevõime jaotamist puudutavad otsused;

3.4.1.5 läbilaskevõime jaotamise koordineerimisotsuse kohaselt läbilaskevõimeosi saanud raudteeveo-ettevõtjate poolt Eesti Raudteele hiljemalt kahe nädala jooksul pärast koordineerimisotsuse tegemist esitatud järgmised liiklusgraafiku koostamiseks vajalikud andmed:

* veduripargi asetsemise skeemid,
* vedurite põhi- ja pöördedepoos asumise normid,
* vedurimeeskondade tööpiirkonnad ja lubatud tööaja kestus,
* raudeeveeremi koosseisu teenindamise garantiiõlad,
* raudteejaamades rongide töötlemise tehnoloogiliste operatsioonide ajanormid,
* kohaliku kauba laialiveo skeemid,
* raudteeveo-ettevõtjate vedurite ja rongide tüübid, jaamavahede sõiduaegade määramiseks,
* vedurite ööpäevase läbisõidu planeeritavad normid,
* töö tehnoloogia marsruut- ja lahutusrongidega,
* raudteeveo-ettevõtjate kaubarongide üleandmise ajad piirijaamades
* reisiveeremi ringlusskeemid,
* reisirongide kaalud,
* ettepanekud reisirongide saabumis- ja väljumisaja kohta nädalapäevade lõikes,
* reisirongide peatumisaeg jaamades ja peatuspunktides,
* andmed rongide kohta reisijate ümberistumise tagamiseks erinevatel suundadel.
	+ 1. Pärast läbilaskevõimeosade taotluste läbivaatamist ja läbilaskevõime jaotamist, raudteeveo-ettevõtjatelt saadud andmeid, rahvusvaheliste rongide liiklusgraafiku kooskõlastamist, koostab Eesti Raudtee liiklusgraafiku kavandi, mis on kättesaadav internetis Eesti Raudtee kodulehel: <http://www.evr.ee/et/arikliendile#liiklusgraafikud>.
		2. Koordineerimismenetluse korral koostatakse liiklusgraafiku kavand raudteevõrgustiku teadaande punktis 3.5.8. märgitud läbilaskevõime jaotamise ettepanekuga nõustumise või punktis 3.5.10 märgitud koordineerimisotsuse tegemise järgselt ning alusel. Ammendunuks tunnistatud läbilaskevõime korral koostatakse liiklusgraafiku kavand raudteevõrgustiku teadaande punktis 3.7.1 märgitud juurdepääsutasu enampakkumise tulemuste kinnitamise otsuse tegemise järgselt ja alusel.
		3. Liiklusgraafiku kavandi kohta on huvitatud isikutel õigus liiklusgraafiku kavandi avalikustamise päevast alates 30 päeva jooksul esitada oma kirjalik arvamus. Eesti Raudtee arvestab võimaluste piires talle tehtud ettepanekutega.

3.4.5 Pärast läbilaskevõime jaotamise otsuste tegemist ja liiklusgraafiku kavandi kohta arvamuste saamist koostab Eesti Raudtee liiklusgraafiku ning kehtestab selle.

## Läbilaskevõime jaotamise koordineerimismenetlus

* + 1. Kui läbilaskevõimeosade taotluste läbivaatamisel ilmneb, et üht ja sama läbilaskevõimeosa või osaliselt kattuvaid läbilaskevõimeosi soovivad korraga mitu taotlejat, siis on Eesti Raudtee kohustatud korraldama koordineerimismenetluse. Läbilaskevõime jaotamise koordineerimismenetlus on Eesti Raudtee tegevus kõigi taotluste sobitamisel liiklusgraafikusse taotlejatega läbirääkimiste ja neile ettepanekute tegemise teel kõigile taotlejatele võimalikult sobival viisil. Kui põhjendatud taotluste kogumaht ületab jaotamisele pandud läbilaskevõimet, siis tunnistatakse läbilaskevõime ammendunuks ning alustatud koordineerimismenetluse toiminguid ei viida läbi.
		2. Eesti Raudtee teatab kvalifitseerunud taotlejatele viivitamatult koordineerimismenetluse alustamisest, selle põhjustanud läbilaskevõime osade konfliktidest ning teatab koordineerimiskoosoleku toimumise aja ja koha. Koordineerimiskoosolek viiakse läbi eraldi raudteereisijateveo- ja raudteekaubaveo-ettevõtjate osas. Koordineerimiskoosolek toimub mõistliku aja jooksul koordineerimismenetluse alustamisest. Koordineerimiskoosolekule kutsutakse kõik kvalifitseerunud taotlejad.
		3. Taotleja esitab 5 tööpäeva jooksul koordineerimismenetluse alustamise teate saamisest oma esialgsed seisukohad läbilaskevõimeosade konflikti kõrvaldamise võimalikkuse ja viiside kohta, selle mõjude kohta taotleja majandustegevusele ning edastab muu koordineerimisotsuse tegemist mõjutada võiva asjakohase informatsiooni. Eesti Raudtee võib operatiivselt esitada täiendavaid ja täpsustavaid küsimusi. Taotleja edastab vastused kirjalikul kujul hiljemalt 5 tööpäeva enne koordineerimiskoosoleku toimumist.
		4. Eesti Raudtee valmistab ette koordineerimiskoosoleku, analüüsides taotlusi, nendele lisatud dokumente, raudteevõrgustiku teadaande punkti 3.5.3 alusel esitatud taotlejate seisukohti ja nendele lisatud dokumente. Koordineerimismenetluse efektiivsema läbiviimise huvides võib Eesti Raudtee teha taotlejatele konkretiseeritud ettepanekuid:
			1. pakkuda taotletud läbilaskevõimemahust erinevat läbilaskevõimemahtu, kaubaveomahust ja reisijate arvust liinide lõikes;
			2. valida teenuse osutamiseks rongiliin, mis läbib raudteeinfrastruktuuri lõiku vähemkoormatud ajal (kui taotluses on märgitud aeg);
			3. valida teenuse osutamiseks taotlusel märgitust erinev marsruut;
			4. kiirendada raudteeinfrastruktuuri lõigu läbimist reisirongi poolt peatuste vähendamisega;
			5. kiirendada raudteeinfrastruktuuri lõigu läbimist reisirongi kaalu vähendamise või võimsamate vedurite või mootorrongide kasutamisega;
			6. suurendada kaubarongi kaalu või kiirendada raudteeinfrastruktuuri lõigu läbimist võimsamate vedurite kasutamisega.

3.5.5 Taotleja esitab kirjaliku vastuse konkretiseeritud ettepanekule hiljemalt koordineerimiskoosolekul.

* + 1. Koordineerimiskoosolekul peetakse kõigi taotlejatega ühiselt läbirääkimisi taotletud läbilaskevõimeosade konfliktide kõrvaldamiseks kõigi taotlejate huvisid võimalikult vähesel määral kahjustaval ja Eesti Raudtee raudteeinfrastruktuuri efektiivse majandamise põhimõttele vastaval viisil. Koordineerimiskoosoleku käik, osalejate seisukohad, arutelud ja kokkulepped protokollitakse. Kui taotleja ei osale koordineerimiskoosolekul, siis loetakse ta raudteevõrgustiku teadaande punkti 3.5.4 alusel tehtud ettepanekuga nõustunuks.
		2. Viie tööpäeva jooksul koordineerimiskoosoleku toimumisest koostab Eesti Raudtee kirjaliku läbilaskevõime jaotamise ettepaneku. Selle tegemisel lähtub Eesti Raudtee konkurentsiseaduse §-is 16 sätestatud põhimõtetest, koordineerimismenetluse käigus selgitatud asjaoludest, taotlejate huvidest, raudteeinfrastruktuuri efektiivse kasutamise vajadustest ja raudteevõrgustiku teadaande punktis 3.1 märgitud põhimõtetest. Ettepaneku kirjeldav osa sisaldab lühiülevaadet koordineerimismenetluse läbiviimise põhjustest, selle käigus taotlejate, ning Eesti Raudtee poolt esitatud seisukohtadest ja avaldustest ning koordineerimiskoosoleku käigust. Ettepaneku põhiosa sisaldab ettepanekut ja selle põhjendust. Läbilaskevõime jaotamise ettepanek edastatakse taotlejatele 10 tööpäeva jooksul koordineerimiskoosoleku toimumisest.
		3. Taotlejad peavad läbilaskevõime jaotamise ettepanekuga nõustumisest või mittenõustumisest teatama 5 tööpäeva jooksul ettepaneku kättesaamisest. Kui taotleja tähtaja jooksul ei vasta, siis kontrollib Eesti Raudtee ettepaneku kättesaamist vastamata jätnud taotleja poolt telefoni või e-posti teel. Kui vastamata jätnud taotleja on ettepaneku kätte saanud, või temaga ei õnnestu ühendust saada, siis loetakse taotleja läbilaskevõime jaotamise ettepanekuga nõustunuks. Kontrolli teostamise kohta koostatakse ja säilitatakse koos koordineerimismenetluse dokumentidega kirjalik akt, kuhu märgitakse kontrolli teostanud isik, teostamise aeg, viis ja tulemus.
		4. Kui kõik taotlejad nõustuvad või loetakse läbilaskevõime jaotamise ettepanekuga nõustunuks, siis koostab Eesti Raudtee raudteevõrgustiku teadaande punktis 3.4 märgitud tingimuste alusel liiklusgraafiku kavandi ja avalikustab selle kodulehel. Läbilaskevõime jaotamise menetlus jätkub raudteevõrgustiku teadaande punktis 3.4.4 märgitud korras.
		5. Kui üks või mitu taotlejat ei nõustu läbilaskevõime jaotamise ettepanekuga, siis avaldab Eesti Raudtee koduleheküljel [www.evr.ee](http://www.evr.ee) koordineerimisotsuse ettevalmistamise teate. Koordineerimisotsuse valmistab ette Eesti Raudtee, lähtudes raudteevõrgustiku teadaande punktis 3.5.6 märgitud põhimõtetest ja andmetest. Koordineerimisotsusega määratakse kindlaks raudteeveo-ettevõtjale eraldatav läbilaskevõimeosa maht raudteeinfrastruktuuri lõikude kaupa ning läbimise aegade konflikti korral ka lõigu läbimise aeg. Koordineerimisotsuse kinnitab Eesti Raudtee juhatuse esimees-peadirektor 10 tööpäeva jooksul koordineerimisotsuse ettevalmistamise teate avaldamisest ning edastab kõigile asjaosalistele kirjalikult.
		6. Koordineerimisotsuse vaidlustamise korral kasutatakse läbilaskevõimeosi vastavalt vaidlustatud otsuse alusel koostatud liiklusgraafikule. Koordineerimisotsuse tühistamise korral viiakse läbi uus läbilaskevõime jaotamise menetlus. Kuni uue liiklusgraafiku kinnitamiseni kohaldatakse tühistatud koordineerimisotsuse alusel koostatud liiklusgraafikut.

## Läbilaskevõime ammendunuks tunnistamine

* + 1. Kui kvalifitseerunud taotlejate poolt raudteelõigu kohta esitatud põhjendatud taotluste kogumaht ületab raudteevõrgustiku teadaande lisas 2 märgitud jaotamisele pandud läbilaskevõimet selles lõigus ja seetõttu pole võimalik kõiki taotlusi rahuldada, siis tunnistab Eesti Raudtee läbilaskevõime selle lõigu osas ammendunuks ning teavitab sellest viivitamatult Tarbijakaitse ja Tehnilise Järelevalve Ametit ning Konkurentsiametit.
		2. Eesti Raudteel on läbilaskevõime ammendunuks tunnistamise otsuse ettevalmistamisel õigus kontrollida läbilaskevõime taotluste põhjendatust. Eesti Raudtee ei pea ammendunuks tunnistama kõiki ammendunud läbilaskevõimega raudteelõike, kui osaliselt ammendunuks tunnistatud raudteelõigu või lõikude läbilaskevõime jaotamisel langeb ära ammendumine teistes ammendunud raudteeinfrastruktuuri lõikudes.
		3. Ammendunuks tunnistatud lõikude osas jätkatakse läbilaskevõime jaotamise menetlust raudteevõrgustiku teadaande punktis 3.7 märgitud korras.

##  Läbilaskevõime jaotamine läbilaskevõime ammendunuks tunnistamise korral

* + 1. Ammendunuks tunnistatud läbilaskevõime jaotab Eesti Raudtee juurdepääsutasu enampakkumise teel, välja arvatud eelistust omavatele raudteeveo-ettevõtjatele tagatavad läbilaskevõimeosad. Enampakkumise tingimused ja selle läbiviimise korra määrab Eesti Raudtee selliselt, et tagatud on nii kõrgeima võimaliku juurdepääsutasu saamine kui ka raudteeveo-ettevõtjate diskrimineerimata ligipääs raudteeinfrastruktuurile, kusjuures välistatud on turukonkurentsist sõltumatu turu ümberjagamine läbilaskevõime jaotamise kaudu.
		2. Juurdepääsutasu enampakkumisel osalevad kvalifitseerunud taotlejad, kes taotlesid läbilaskevõime osa ammendunuks tunnistatud läbilaskevõimega raudteeinfrastruktuuri lõigul (edaspidi *pakkujad*). Enampakkumine viiakse läbi kirjalikult või suuliselt eraldi iga ammendunuks tunnistatud läbilaskevõimega raudteeinfrastruktuuri lõigu osas.
		3. Juurdepääsutasu enampakkumise valmistab ette ja viib läbi Eesti Raudtee. Juurdepääsutasu enampakkumise käigus teavitab Eesti Raudtee punktis 3.7.2. nimetatud pakkujaid enampakkumise läbiviimisest, valmistab enampakkumise ette, korraldab pakkujate registreerimise ja enampakkumise protokollimise, juhib enampakkumist, kinnitab enampakkumise protokolli ning tulemused.
		4. Eesti Raudtee teatab juurdepääsutasu enampakkumise läbiviimisest pakkujatele Eesti Raudtee kodulehekülje www.evr.ee kaudu vähemalt kaks nädalat enne enampakkumise toimumist. Teates märgitakse juurdepääsutasu alusel kasutusse antava läbilaskevõime kirjeldus, enampakkumise läbiviimise viis (kirjalik või suuline), aeg ja koht, juurdepääsutasu enampakkumise mõistliku piirangu suurus ning alghinnaga enampakkumise korral alghind. Vajadusel lisatakse teatele enampakkumise reglement, mis täpsustab enampakkumise läbiviimise korda.
		5. Läbilaskevõimeosad jaotatakse kõrgema pakkumise teinud taotlejatele, arvestades turu olukorda arvestavat mõistlikku piirangut. Mõistliku piirangu määramisel võetakse arvesse läbilaskevõime jaotamise eesmärki ja varasematel liiklusgraafikuperioodidel raudteeveo-ettevõtjale eraldatud läbilaskevõime mahtu ja selle reaalse kasutamise praktikat (ennekõike vastavate ammendunuks tunnistatud lõikude osas). Eesti Raudtee võib arvesse võtta muid kvalifitseerunud taotlejate taotlustest ja selle lisadest ilmnevaid asjaolusid nagu raudteeveo-ettevõtjate suutlikkust kasutada taotletud läbilaskevõimeosa, raudteeveo-ettevõtjate poolt raudteeveoteenuse osutamiseks tehtud pikaajalisi investeeringuid ning Eestis läbiviidavasse raudteeveo-ettevõtlusse tehtavate investeeringute osakaalu. Viimasena märgitud asjaolusid hinnatakse kvalifitseerunud taotlejate taotluste ja nende lisade alusel.
		6. Turu olukorda arvestav mõistlik piirang määratakse vastavalt tegelikule turuosale, mis välistab tegelikku kasutamisvajadust ületava või sellest madalama läbilaskevõime mahu eraldamise. Mõistliku piirangu maht määratakse ammendunuks tunnistatud läbilaskevõimega raudteeinfrastruktuuri lõikude kaupa arvestades raudteevõrgustiku teadaande punktis 3.7.5 märgitud põhimõtteid ja vastava lõigu läbilaskevõime tegeliku kasutamise protsenti suurima turuosaga raudteeveo-ettevõtja poolt. Selle protsendi alusel määratakse täisarv rongiliine, kui protsendile ei vasta täisarv rongiliine, siis ümmardatakse rongiliinide arv järgneva täisarvuni.
		7. Läbilaskevõime pannakse juurdepääsutasu enampakkumisele üksikute rongiliinide kaupa. Läbilaskevõimele vastav rongiliin loetakse eraldatuks kõrgeima juurdepääsutasu pakkumise teinud taotlejale, kui tema poolt pakutud juurdepääsutasu suurus vastab vähemalt alghinnale. Vähemalt alghinnale vastava pakkumise puudumisel ei eraldata läbilaskevõimet ning viiakse läbi kordusenampakkumine, mille alghind võib olla madalam esimese enampakkumise alghinnast. Enampakkumisel eraldamata jäänud läbilaskevõime osa ning selle eraldamise tingimuste kohta avaldatakse informatsioon Eesti Raudtee koduleheküljel. Sellele läbilaskevõimele taotluse saamisel on Eesti Raudteel õigus taotlus viivitamatult rahuldada.
		8. Pakkuja ei või esitada pakkumist mõistlikku piirangut ületavas läbilaskevõime osas. Mõistlikku piirangut ületavas osas jäetakse pakkumine läbi vaatamata. Kui kõrgeima juurdepääsutasu pakkumise teinud pakkuja on omandanud õiguse mõistliku piiranguga võrduva arvu rongiliinide kasutamiseks, siis eemaldatakse kõrgeima pakkumise teinud pakkuja konkreetse lõigu läbilaskevõimeosa juurdepääsutasu enampakkumiselt ning alustatakse ülejäänud läbilaskevõime enampakkumist ülejäänud taotlejate osavõtul. Ülejäänud läbilaskevõime enampakkumise alghinnaks on 75% mõistliku piirangu mahu omandanud raudteeveo-ettevõtja viimasest pakkumisest.
		9. Juurdepääsutasu enampakkumise tulemused kinnitab komisjon 3 tööpäeva jooksul enampakkumise toimumisest. Kinnitatud enampakkumise tulemuste alusel jätkub läbilaskevõime jaotamise menetlus raudteevõrgustiku teadaande punktis 3.4.5 märgitud korras.

# Sihtotstarbelise ühekordse läbilaskevõimeosa taotlemine ja jaotamine

* + 1. Sihtotstarbelise ühekordse läbilaskevõimeosa kasutamiseks esitab raudteeveo-ettevõtja või raudteeveeremi valdaja taotluse Eesti Raudteele vähemalt 5 tööpäeva enne läbilaskevõimeosa kasutamise kavandatavat kuupäeva. Taotluses tuleb märkida oma rekvisiidid, lähtejaam, sihtjaam, rongi liikumise soovitav kuupäev, kellaaeg, raudteeveeremi tüüp ja kaal ning veo eesmärk. Kui raudteeveeremi valdaja ei ole raudteeveo-ettevõtja, siis tuleb esitada taotlusega koos raudteeveo-ettevõtja kinnitus raudteeveeremi valdaja nimel sihtotstarbelise veo teostamiseks. Rahvusvahelisel reisijateveol sihtotstarbelise ühekordse läbilaskevõimeosa taotlemisel, eraldamisel ja kasutamisel juhindutakse lisaks rahvusvahelistest kokkulepetest ja raudteede vahel sõlmitud lepingutest.
		2. Eesti Raudtee vaatab esitatud taotluse läbi ja kavandab sihtotstarbelise ühekordse läbilaskevõimeosa kasutamise või eraldamisest keeldumise koos vastavasisulise põhjendusega viie tööpäeva jooksul nõuetekohase taotluse saamise päevast.
		3. Kui sihtotstarbelist ühekordset läbilaskevõime osa taotleva või raudteevõrgustiku teadaande punktis 3.8.1 märgitud lepingu alusel raudteeveeremi valdaja nimel sihtotstarbelist vedu teostava raudteeveo-ettevõtja ja Eesti Raudtee vahel ei ole sõlmitud sihtotstarbelise ühekordse läbilaskevõime osa kasutamist reguleerivat raudteeinfrastruktuuri kasutamise lepingut, siis tuleb vastav leping sõlmida enne sihtotstarbelise ühekordse läbilaskevõimeosa eraldamist. Eesti Raudtee ei võimalda sihtotstarbelise ühekordse läbilaskevõimeosa kasutamist enne lepingu sõlmimist.

**3.9 Raudteeinfrastruktuuri kasutamise leping**

3.9.1 Raudteeveo-ettevõtja, kellele on eraldatud läbilaskevõimeosa ja väljastatud ohutustunnistused, kohustub sõlmima Eesti Raudteega raudteeseaduse § 97 kohase raudteeinfrastruktuuri kasutamise lepingu. Leping, mille olulised tingimused on loetletud raudteevõrgustiku teadaande Lisas 7 „AS Eesti Raudtee raudteeinfrastruktuuri kasutamise üldtingimused“, sõlmitakse kirjalikult hiljemalt 1 kuu enne liiklusgraafikuperioodi algust, kusjuures Eesti Raudtee kohustub läbilaskevõime saanud raudteeveo-ettevõtjale allkirjastatava lepingu projekti teatavaks tegema hiljemalt 2 kuud enne liiklusgraafikuperioodi algust.

3.9.2 Raudteeinfrastruktuuri kasutamise leping sõlmitakse raudteeveo-ettevõtjatega võrdsetel asjaoludel võrdsetel tingimustel liiklusgraafikuperioodiks. Erinevate raudteeveo-ettevõtjate suhtes võib rakendada erinevaid lepingutingimusi (v.a raudteevõrgustiku teadaande punktis 3.9.4 sätestatud tingimused) vaid põhjendatud juhtudel ning seda ei käsitleta raudteeveo-ettevõtjate diskrimineerimise keelu rikkumisena. Eritingimused võivad puudutada ettevõtjaga seotud andmeid, raudteeveoteenuse osutamiseks vajalikku veeremit, olla sõltuvuses veo liigist (reisijatevedu/kaubavedu) jms.

3.9.3 Eesti Raudtee raudteeinfrastruktuuri kasutamise üldtingimused kehtestavad Eesti Raudtee ja raudteeveo-ettevõtja vahelised üldised õigused ja kohustused ning vastutuse seoses Eesti Raudtee poolt raudteeinfrastruktuurile juurdepääsu tagavate teenuste osutamisega ning raudteeveo-ettevõtja poolt raudteeinfrastruktuuri kasutamisega. Lisaks üldingimustele reguleerib Eesti Raudtee ja raudteeveo-ettevõtja vahelisi õigussuhteid nende vahel sõlmitav raudteeinfrastruktuuri kasutamise leping, kus sätestatakse vastava raudteveo-ettevõtjaga seotud eritingimused, samuti Eesti Vabariigi õigusaktid, rahvusvahelised kokkulepped ning raudteeinfrastruktuuri ja selle kasutamist reguleerivad muud eeskirjad, samuti Eesti Raudtee poolt sõlmitud välislepingud.

3.9.4 Raudteeveo-ettevõtja võib raudteeinfrastruktuuri kasutada vastavalt raudteeinfrastruktuuri kasutamise lepingule. Raudteeveo-ettevõtja kohustub maksma lepingu alusel või lepingulise suhte tõttu Eesti Raudtee poolt raudteeveo-ettevõtjale osutatud teenuste ja võimaldatud juurdepääsu ning läbilaskevõime eest raudteealaste õigusaktide ja/või lepingu alusel määratud kasutustasu ettemaksuna. Tasule lisandub käibemaks ja seaduses sätestatud juhtudel muud avalik-õiguslikud maksud ja koormatised.

3.9.5 Kui läbilaskevõime jaotamisel eelistust omav raudteeveo-ettevõtja ja Eesti Raudtee ei jõua liiklusgraafikuperioodiks või kalendriaastaks raudteeinfrastruktuuri kasutamise tingimustes kokkuleppele, võimaldab Eesti Raudtee raudteeveo-ettevõtjal raudteeinfrastruktuuri kasutada eelnevaks liiklusgraafikuperioodiks või kalendriaastaks kokkulepitud tingimustel, v.a kasutustasu ja lisatasu, kuni uue kokkuleppe saavutamiseni. Kui raudteeveo-ettevõtja saab eelistuse esmakordselt, ega saavuta Eesti Raudteega raudteeinfrastruktuuri kasutamise tingimuste osas reisijate veol kokkulepet, määrab raudteeinfrastruktuuri kasutamise tingimused kuni kokkuleppe saavutamiseni Tarbijakaitse ja Tehnilise Järelevalve Ameti peadirektor, arvestades teiste avalikku reisijatevedu osutavate raudteeveo-ettevõtjatega sõlmitud lepingute tingimusi.

3.9.6 Raudteeveo-ettevõtja sõlmib vastutuskindlustuslepingu nõuetekohast tegevusluba omava Euroopa Liidu kindlustusandja juures. Vastutuskindlustuse lepingu kindlustussumma peab kaubaveol olema vähemalt kuus miljonit (6 000 000) eurot ja reisijateveol üks miljon üheksasada seitseteist tuhat kolmsada nelikümmend üheksa (1 917 349) eurot kogu Lepingu kehtivuse perioodil ja keskkonnakahjude hüvitamise alampiir peab olema kümme protsenti (10%) kindlustussummast, kui raudteealased õigusaktid ei sätesta kõrgemaid kindlustussummasid, millisel juhul tuleb kindlustussummade osas järgida raudteealastes õigusaktides kehtestatud summasid.

3.9.6.1 Raudteevõrgustiku teadaande punktis 3.1.3 nimetatud raudteeveo-ettevõtja vastutuskindlustuse lepingu kindlustussumma peab kaubaveol olema vähemalt üks miljon üheksasada seitseteist tuhat kolmsada nelikümmend üheksa (1 917 349) eurot kogu Lepingu kehtivuse perioodil ja keskkonnakahjude hüvitamise alampiir peab olema kümme protsenti (10%) kindlustussummast, kui raudteealased õigusaktid ei sätesta kõrgemaid kindlustussummasid, millisel juhul tuleb kindlustussummade osas järgida raudteealastes õigusaktides kehtestatud summasid.

## 3.10 Läbilaskevõimeosa kasutamise kohustus

3.10.1 Raudteeveo-ettevõtjal on keelatud talle eraldatud läbilaskevõimeosa tervikuna või osaliselt kolmandale isikule üle anda või loovutada. Keelu rikkumise korral võtab Eesti Raudtee raudteeveo-ettevõtjale eraldatud läbilaskevõimeosa ära. Jooksval ja järgnevatel liiklusgraafikuperioodidel jäetakse keeldu rikkunud raudteeveo-ettevõtja taotlused läbilaskevõime osa eraldamiseks (v.a sihtotstarbelised ühekordsed rongiliinid) läbi vaatamata ja rahuldamata.

3.10.2 Raudteeveo-ettevõtja, kellele on eraldatud läbilaskevõimeosa, on kohustatud kasutama talle eraldatud läbilaskevõimeosa maksimaalse efektiivsusega. Raudteeinfrastruktuuri kasutamise efektiivsust arvestatakse raudteeveo-ettevõtjale järgnevateks liiklusgraafikuperioodideks läbilaskevõimeosa eraldamisel.

3.10.3 Raudteeveo-ettevõtja peab ammendunuks tunnistatud läbilaskevõimega raudteelõikudel läbilaskevõimet igakuiselt kasutama vähemalt 80% ulatuses talle eraldatud läbilaskevõimest.

3.10.4 Raudteeinfrastruktuuri teadaande punktide 3.10.1 ja 3.10.3 alusel äravõetud läbilaskevõimeosa vabanemise kohta avaldab Eesti Raudtee teadaande oma kodulehel <http://www.evr.ee/et/arikliendile#liiklusgraafikud>. Teadaandes määrab Eesti Raudtee äravõetud läbilaskevõimeosale taotluse esitamise tingimused. Äravõetud läbilaskevõime osad jaotatakse raudteeseaduse § 103 sätestatud põhimõtteid järgides.

## 3.11 Jaotamata läbilaskevõime

3.11.1 Võrgustiku teadaande punktis 3.3.1 määratud tähtajaks taotluste puudumise tõttu või muul põhjusel jaotamata jäänud läbilaskevõimeosa kohta avalikustatakse teave Eesti Raudtee koduleheküljel: <http://www.evr.ee/et/arikliendile#liiklusgraafikud>.

3.11.2 Kaubavedude puhul arvestatakse ööpäeva kestust kella 17.00 – 17.00 ning reisivedude puhul kella 00.00 – 00.00. Eesti Raudtee eraldab jaotamata läbilaskevõimet kalendrikuude kaupa ning minimaalseks ajaks on üks kalendrikuu (taotluse vorm on toodud võrgustiku teadaande lisas 5).

3.11.3 Raudteekaubaveo-ettevõtjad, kellega on Eesti Raudtee sõlminud raudteeinfrastruktuuri kasutamise lepingu, esitavad taotluse järgmiseks kalendrikuuks jaotamata läbilaskevõimeosade saamiseks Eesti Raudteele e-posti aadressile llvtellimine@evr.ee hiljemalt jooksva kuu 25-ndaks kuupäevaks, märkides taotluses järgmisel kalendrikuul vajamineva summaarse läbilaskevõimeosade arvu raudteelõikude kaupa.

3.11.4 Eesti Raudtee eraldab läbilaskevõimet tuginedes raudteeliikluse operatiivandmetele. Eraldatud läbilaskevõimeosa minimaalseks kasutamiseks raudteelõigul arvestatakse 0,5 rongipaari ööpäevas. Raudteekaubaveo-ettevõtja võib kasutada kalendrikuu sees läbilaskevõimeosasid vastavalt ööpäeva tegelikule vajadusele, ületamata temale vastavaks perioodiks (kas kalendrikuu või vastavas kalendrikuus olev lühem periood) eraldatud mahtu.

 Juhul, kui raudteekaubaveo-ettevõtja täheldab kalendrikuu sees temale jooksvaks kuuks summaarselt eraldatud läbilaskevõime ärakasutamise, peab raudteeveo-ettevõtja hiljemalt jooksva kuu 28-ndaks kuupäevaks Eesti Raudteele esitama täiendava taotluse jaotamata läbilaskevõimeosa saamiseks. Jaotamata läbilaskevõimeosade eraldamise täiendav taotlus kaubaveoks tuleb Eesti Raudteele esitada e-posti aadressile llvtellimine@evr.ee hiljemalt läbilaskevõimeosa kasutamisele eelneval tööpäeval kell 10.00 ning reisiveoks veo tellimuse kuupäevast vähemalt 11 päeva ette. Eesti Raudtee vaatab täiendava taotluse kaubaveoks läbi hiljemalt ühe tööpäeva jooksul ning reisiveoks hiljemalt nelja tööpäeva jooksul.

3.11.5 Raudteeveo-ettevõtja, kes ei ole punktis 3.3.1 määratud tähtajaks taotlust esitanud, lisab läbilaskevõime eraldamise taotlusele, mis vastab raudteevõrgustiku teadaande punktis 3.2.5 sätestatud nõuetele, järgmised dokumendid:

* koopia raudteevõrgustiku teadaande lisa 8 punktis 10 sätestatud nõuetele vastava vastutuskindlustuse sõlmimist tõendavast poliisist;
* koopia reisijate- või kaubaveo ohutustunnistusest;
* koopia reisijate- või kaubaveo osutamiseks väljastatud tegevusloast;
* veoks kasutatavate raudteeveeremite nimekiri;
* raudteeveo-ettevõtja veoeeskiri;
* Eesti Raudtee põhjendatud nõudmisel raudteeveo-ettevõtja maksevõimet tõendavad dokumendid.

##  Läbilaskevõime suurendamise kava

3.12.1 Eesti Raudtee teeb 6 kuu jooksul pärast raudteeinfrastruktuuri läbilaskevõime ammendunuks tunnistamist läbilaskevõime analüüsi. Analüüsi eesmärgiks on selgitada läbilaskevõime ammendumise põhjused ning finants- ja tehnilised abinõud ammendumise kõrvaldamiseks ja täiendava läbilaskevõime saavutamiseks.

3.12.2 Läbilaskevõime analüüsi teostamisel konsulteeritakse informatsiooni kogumise eesmärgil raudteeinfrastruktuuri kasutajatega. Läbilaskevõime analüüsi läbiviimise järgselt esitab Eesti Raudtee analüüsi tulemused raudteeveo-ettevõtjale seisukohtade ja ettepanekute esitamiseks.

3.12.3 Kuue kuu jooksul pärast läbilaskevõime analüüsi tegemist koostab Eesti Raudtee läbilaskevõime suurendamise kava. Selle koostamisel arvestab Eesti Raudtee raudteeinfrastruktuuri kasutajate ettepanekutega.

3.12.4 Läbilaskevõime suurendamise kava esitatakse heakskiitmiseks Tarbijakaitse ja Tehnilise Järelevalve Ametile. Eesti Raudtee avalikustab oma kodulehel www.evr.ee raudteeinfrastruktuuri läbilaskevõime suurendamise kava pärast selle heakskiitmist Tarbijakaitse ja Tehnilise Järelevalve Ameti poolt.

3.12.5 Raudteeveo-ettevõtjad võivad kasutada Eesti Raudtee raudteeinfrastruktuuri ammendunuks tunnistatud lõike ilma juurdepääsutasu maksmiseta siis, kui:

3.12.5.1 Eesti Raudtee ei koosta raudteeinfrastruktuuri läbilaskevõime suurendamise kava raudteevõrgustiku teadaande punktis 3.12.1 märgitud tähtajaks või

3.12.5.2 Eesti Raudtee ei asu raudteeinfrastruktuuri läbilaskevõime suurendamise kavas esitatud abinõusid rakendama ühe aasta jooksul selle Tarbijakaitse ja Tehnilise Järelevalve Ameti poolt heakskiitmisest arvates või

3.12.5.3 Eesti Raudtee ei kasuta juurdepääsutasusid raudteeinfrastruktuuri läbilaskevõime suurendamise kavas esitatud abinõude rakendamiseks.

3.12.6 Raudteeveo-ettevõtjad ei vabane juurdepääsutasu maksmise kohustusest siis, kui raudteeinfrastruktuuri läbilaskevõime suurendamise kavas esitatud abinõude rakendamine oli takistatud raudteeinfrastruktuuri-ettevõtjast sõltumatutel põhjustel.

3.12.7 Kui raudteevõrgustiku teadaande punktides 3.12.5.1 kuni 3.12.5.3 märgitud rikkumiste põhjuseks on Eesti Raudtee süüline tegevus või tegevusetus ning Eesti Raudtee ei asu nende rikkumiste lõpetamisele ühe aasta jooksul kohustuse täitmise tähtpäeva möödumisest, siis tekib raudteeveo-ettevõtjal õigus nõuda makstud juurdepääsutasu tagastamist koos sellelt arvestatud seadusliku intressiga. Juurdepääsutasu tagastamise ja seadusliku intressi tasumise täpsem kord, s.h nõude esitamise kord, tagastamise tähtaeg, intressi arvestamise ulatus jms asjaolud sätestatakse raudteeinfrastruktuuri kasutamise lepingus siis, kui lepingust tulenevate raudteeveo-ettevõtja õiguste kasutamise eelduseks on juurdepääsutasu maksmine.

**3.13 Juurdepääs teenindusrajatistele**

3.13.1 Eesti Raudtee tagab teenindusrajatiste käitajanakõikidele raudteeveo-ettevõtjatele mittediskrimineerival viisil juurdepääsu lisas 6 nimetatud teenindusrajatistele.

3.13.2 Raudteeveo-ettevõtja esitatud teenindusrajatisele juurdepääsu taotlusele vastab teenindusrajatise käitaja 30 päeva jooksul taotluse saamisest arvates.

3.13.3 Punktis 3.13.2 nimetatud taotluse võib tagasi lükata üksnes juhul, kui on olemas muu otstarbekas alternatiiv, kuidas asjaomaseid veoteenuseid samal või alternatiivsel marsruudil majanduslikult mõistlikel tingimustel osutada. Juurdepääsu taotluse esitamine ei kohusta teenindusrajatise käitajat investeerima selleks, et täita kõiki raudteeveo-ettevõtjate taotlusi.

3.13.4 Teenindusrajatise käitaja põhjendab juurdepääsu taotlust tagasilükkavat otsust kirjalikult ja näitab, millised muud otstarbekad alternatiivid on olemas teistes rajatistes.

3.13.5 Kui raudteeveo-ettevõtjate taotlused kattuvad, püüab teenindusrajatise käitaja rahuldada kõik taotlused võimalikult suures ulatuses. Teenindusrajatise kasutamise tingimused lepitakse kokku lepingus. Nimetatud leping peab olema sõlmitud kirjalikult.

3.13.6 Kui lisas 6 nimetatud teenindusrajatist ei ole kahel järjestikusel aastal kasutatud ja raudteeveo-ettevõtjad on väljendanud soovi saada rajatisele juurdepääs ja juurdepääsuvajadust tõendanud, annab teenindusrajatise käitaja viivitamata huvitatud isikutele teada, et rajatist on võimalik käitada teenindusrajatisena kas osaliselt või tervikuna kasutuslepingu alusel või, et käimasolevate ümberkorralduste tõttu ei ole seda teenindusrajatist võimalik kasutada.

3.13.7 Tuginedes raudteeseaduse § 84 lg 7 avalikustab Eesti Raudtee oma koduleheküljel: <http://www.evr.ee/et/arikliendile#liiklusgraafikud> teiste teenindusrajatiste käitajate soovil nende käitamisel olevatele teenindusrajatistele juurdepääsu võimaluste ja kasutamise tingimuste kohta teenindusrajatise käitaja asjakohase lingi.

**4. Tegevusloa ja ohutustunnistuse taotlemine**

**4.1 Tegevusluba**

4.1.1 Eesti Vabariigi raudteeseaduse kohaselt peab ettevõtjal olema tegevusluba järgmistel tegevusaladel tegutsemiseks:

* avaliku raudteeinfrastruktuuri majandamine;
* raudtee reisijatevedu;
* raudtee kaubavedu;
* avalikul raudteel kasutatava või raudteeveoks kasutatava raudteeveeremi tehnohoole ja remont;
* raudteeveeremi ehitus.

4.1.2 Välisriigi raudteeveo-ettevõtjal ei ole raudtee piirijaama sisenemiseks vaja tegevusluba, kui rahvusvahelise kokkuleppe alusel on välisriigi raudtee-ettevõtjal ja Eesti raudtee-ettevõtja piire ületavas raudteeveos kokku leppinud.

4.1.3 Avaliku raudteeinfrastruktuuri majandamise, raudtee reisijateveo ja raudtee kaubaveo tegevusloa taotluse lahendab Konkurentsiamet. Tegevuslubade taotlemise, kehtivuse, kehtetuks tunnistamise tingimused on kehtestatud raudteeseaduse §-des 14-16.

**4.2 Ohutustunnistus**

4.2.1 Raudteeveo-ettevõtja võib tegeleda reisijateveoga või kaubaveoga avalikul raudteel, kui tal on vastav tegutsemise ohutustunnistus või raudteeseaduse § 27 kohane ühtne ohutustunnistus.

4.2.2 Tegutsemise ohutustunnistus antakse välja ettevõtjale, kelle raudteeveerem ning personal vastavad raudteeseaduse ja selle alusel antud õigusaktide nõuetele ning kui ettevõtja on võimeline täitma raudteeohutusalaseid nõudeid.

4.2.3 Tegutsemise ohutustunnistuse väljaandmise, muutmise ja uuendamise otsustab Tarbijakaitse ja Tehnilise Järelevalve Amet raudteeseaduse §-dega 24-26 kehtestatud nõuete kohaselt.

4.2.4 Avalikul raudteel kaubaveo või reisijateveoga tegelemiseks peab raudteeveoettevõtjal olema kehtiv ühtne ohutustunnistus. Ühtne ohutustunnistus antakse välja raudteeveoettevõtjale, kellel on käesoleva seaduse nõuetele vastav ohutusjuhtimise süsteem ja kes on võimeline kavandatud tegevuspiirkonnas ohutult tegutsema. Ühtse ohutustunnistuseta võib kolmanda riigi raudteeveoettevõtja siseneda Eesti piirijaamadesse tingimusel, et tal on olemas vastav rahvusvaheline leping Eesti ja kolmanda riigi vahel, mis on naaberriik, või on olemas vastav kokkulepe kolmanda riigi ettevõtja ja raudteeveoettevõtja või raudteeinfrastruktuuriettevõtja vahel, kellel on ühtne ohutustunnistus või ohutusluba selles raudteevõrgustikus tegutsemiseks, ja selle kokkuleppe ohutusaspektid kajastuvad raudteeveoettevõtja või raudteeinfrastruktuuriettevõtja ohutusjuhtimise süsteemis.

4.2.5 Raudteeveoettevõtjale, kelle tegevuspiirkond asub ühes või mitmes liikmesriigis, annab ühtse ohutustunnistuse Euroopa Liidu Raudteeamet. Raudteeveoettevõtjale, kelle tegevuspiirkond piirdub Eesti Vabariigi territooriumiga, võib raudteeveoettevõtja taotlusel ühtse ohutustunnistuse anda Tarbijakaitse ja Tehnilise Järelevalve Amet.

4.2.6 Ühtse ohutustunnistuse taotlemine, väljaandmine, muutmine, uuendamine, piiramine ja kehtetuks tunnistamine on kehtestatud raudteeseaduse §-dega 27-32.

**5. Raudteeinfrastruktuurile ja teenustele juurdepääsuga ning tulemuslikkuse kavaga**  **seotud vaidluste lahendamise menetluse ja kaebuste esitamise kord**

5.1 Kui taotleja leiab, et teda on läbilaskevõime jaotamisel koheldud diskrimineerivalt või muul viisil ebaõiglaselt, on tal õigus pöörduda kaebusega Konkurentsiameti poole.

5.2 Konkurentsiamet teeb kaebuse kohta otsuse kahe kuu jooksul kogu vajaliku teabe saamisest arvates. Otsusega jätab Konkurentsiamet kaebuse rahuldamata või teeb raudteeinfrastruktuuri-ettevõtjale ettekirjutuse rikkumise kõrvaldamiseks, määrates selleks tähtaja.

5.3 Kui taotleja või raudteeinfrastruktuuri-ettevõtja ei nõustu Konkurentsiameti otsusega, on tal õigus pöörduda kohtusse. Kui läbilaskevõime jaotamise otsus on vaidlustatud, kasutatakse läbilaskevõimeosi vastavalt vaidlustatud otsusele kuni vaidluse lahendamiseni.

5.4 Eesti Raudtee otsuste kehtetuks tunnistamise või tühistamise korral on raudteeveo-ettevõtjal või muul raudteeveeremi valdajal õigus nõuda üksnes otsese varalise kahju hüvitamist.

5.5 Läbilaskevõime taotleja ja raudteeinfrastruktuuri-ettevõtja reguleerivad tulemuslikkuse kavaga seotud eesmärgid raudteeinfrastruktuuri kasutamise lepinguga.

**6. Rahvusvaheliste rongiliinide jaotusmenetlus**

# 6.1 Reisirongiliinid

6.1.1 Rahvusvaheliste rongiliinide korraldamiseks teeb Eesti Raudtee koostööd teiste riikide läbilaskevõime jaotamise organitega.

6.1.2Rahvusvaheliste reisirongide käiku määramiseks ja rahvusvaheliste reisirongidega seonduvateks muudatusteks vajalike läbilaskevõime taotluste menetlemine toimub vastavalt raudteeseaduse § 81 lg 3.

6.1.3 Reisirongide käiku määramine rahvusvahelises ühenduses riikidega toimub vastavalt  Rahvusvahelise raudtee reisijateveo ühenduse marsruutide juhtimise korrale, kinnitatud Raudteetranspordi Nõukogu poolt (AS Eesti Raudtee tegevuseeskirja lisa punkt 63). Raudteeadministratsioonid ja reisijateveo-ettevõtjad teevad koostööd rongiliinide kooskõlastamiseks hiljemalt 11 kuud enne liiklusgraafikuperioodi algust. Ettepanekud marsruutide korraldamise kohta rahvusvahelises ühenduses esitab Eesti Raudtee asjaosalistele raudteeadministratsioonidele hiljemalt 9 kuud enne liiklusgraafikuperioodi algust.

**6.2** **Kaubarongiliinid**

6.2.1 Kaubarongide kandmiseks liiklusgraafikusse peab raudteekaubaveo-ettevõtja:

* esitama 01. märtsiks 2021 liiklusgraafikuperioodiks planeeritava kaubaveomahu koos läbilaskevõimeosade taotlusega;
* esitama 01. aprilliks 2021 ettepanekud rahvusvahelise rongikoosteplaani kohta kooskõlas planeeritava kaubaveomahu ja läbilaskevõimeosade taotlusega.

6.2.2 Rahvusvaheliste kaubarongide liiklusgraafik kooskõlastatakse teiste riikide raudteeadministrasioonidega oktoobrikuu jooksul.

**6.3 Raudtee kaubaveokoridorid**

Raudtee rahvusvaheliste kaubaveokoridoride rakendamist käsitlevad Euroopa Parlamendi ja nõukogu määrus (EL) nr 913/2010, 22.09.2010 ning Euroopa Komisjoni otsus EU 2015/1111.

Eesti Raudtee osaleb **Põhjamere-Läänemere** raudteekaubaveo koridoris **RFC8** alates 12.10.2020.

Raudteekaubaveo koridor **RFC8** läbib järgmisi riike: Belgia, Saksamaa, Tšehhi Vabariik, Poola, Läti, Leedu, Eesti, ja järgmisi linnu:

Wilhelmshaven/Bremerhaven/Hamburg/Amsterdam/Rotterdam/Antwerpen– Aachen/Berlin – Praha/Warsaw – Terespol/Kaunas – Riia – Tallinn.

Üksikasjalik teave raudtee kaubakoridoride kohta on avaldatud veebisaidil http://rfc8.eu/cid/. Raudteekaubaveo koridoride kasutamist reguleerivad eespool nimetatud veebilehel avaldatud reeglid (CID - Corridor Information Document).

**7. Kasutustasu arvestamise alused ja turusegmendid**

* 1. **Üldised põhimõtted**
		1. Infrastruktuuri kasutustasu arvestamisel võetakse arvesse kõik rongid, mille liikumine lõppes aruandeperioodi kuu lõpuga. Kaubavedude põhiteenusena peetakse summeeritud arvestust rongide liikumise kohta nii jaamavahelistel lõikudel, kui ka jaamateedel mitteavalikule raudteele ja neilt tagasi liikumiste kohta.
		2. Infrastruktuuri kasutustasu rongikilomeetrite arvestuse aluseks on raudteevõrgustiku teadaande lisas 4 toodud vahemaade tabelid (eraldi jaamavaheliste lõikude ning jaamades mitteavalikule raudteele ja neilt tagasi liikumiste arvestamiseks). Rongikilomeetrite arvestuseks jaamavahelistel lõikudel kasutatakse vahemaid saatejaama väljuvast foorist sihtjaama väljuva foorini (paaris ja paaritu suund eraldi). Rongikilomeetrite arvestuseks liikumisel mitteavalikule raudteele ja sealt tagasi on fikseeritud vahemaade tabelid vastavalt mitteavalike raudteede teenindamise jaamatöö tehnoloogiale. Arvestuse aluseks mitteavalikult raudteelt jaama ja tagasi on mitteavaliku raudtee piir ja jaama väljasõidu foor sõltuvalt sõidusuunast. Reisijateveol kasutatakse rongikilomeetrite arvestuseks jaamavahelistel lõikudel reisijate ooteplatvormide telgedevahelisi vahemaid.
		3. Segarongide ja rongikoosseisu muudatuste korral (erineva hulga ja segmendikuuluvusega vagunite liikumisel erinevatel lõikudel sama rongi numbriga) arvutatakse rongikilomeetrid segmentide lõikes ja lõikude kaupa vastavalt vagunite liikumisele rongis ja summeeritakse ühe rongi numbri kohta.
		4. Brutotonnkilomeetrite arvutamiseks korrutatakse igas lõigus vagunite brutokaal läbitud lõigu pikkusega (segmentide lõikes) ja lisatakse veduri kaalu komponent lõigu rongikilomeetrite arvutamisel kasutatud proportsiooni alusel. Saadud tulemus summeeritakse ühe rongi numbri kohta.
		5. Kauba mahalaadimise järgselt säilib tühjal vagunil senine segment mahalaadimisele järgneval liikumisel ühe rongi koosseisus. Piiriülesel liikumisel säilitavad tühjad vagunid eelneva kaubaveo segmendi vaid siis, kui lahkuvad Eestist sama piirijaama kaudu, kust kaubaga sisenesid. Väljastpoolt Eestit piirijaama saabuvale tühjale vagunile määratakse segment vastava piirijaama ja vaguni tellimisega seotud kaubagrupi järgi, juhul kui see on tuvastatav. Muul juhul saavad tühjad vagunid segmendi samadest kriteeriumidest lähtuvalt nagu kaubaga liikuvad vagunid.

Näide 1: Kaubaga vagun saabub Leedust Eestisse mahalaadimisele läbi piirijaama ja liigub sama piirijaama kaudu tühjana välja säilitades kaubaga liikumise segmendi – sisenemine kaubaga Valga piirijaama kaudu sihtjaamaga Muuga/Muuga eksport (segment import/eksport); tühi vagun liigub tagasi Muuga/Muuga eksport – Valga piirijaam (segment import/eksport).

Näide 2: Kaubaga vagun saabub kolmandatest riikidest läbi mõne piirijaama – segment määratakse sõltuvalt piirijaamast, kaubagrupist ja sihtjaamast kas mõni transiidi segmentidest või import/eksport; tühi vagun säilitab segmendi, kui liigub tagasi sama piirijaama kaudu.

Näide 3: Kaubaga vagun liigub siseriiklikust jaamast sadamasse (segment import/eksport); tühi vagun säilitab segmendi kui laadimine toimub vahetult peale mahalaadimist: kaubaga vagun Kohtla – Vaivara/Vaivara eksport; tühi vagun Vaivara/Vaivara eksport – Kohtla.

Konkreetse segmendi puhul tuleb kasutada kaupade klassifitseerimissüsteemi (KHN või ETSNG), mille puhul on tagatud kasutustasu arvestamiseks vajalike korrektsete andmete olemasolu.

* + 1. Kriteeriumide rakendamise järjestus veosegmendi määratlemisel:

Ronginumbri alusel eristatakse:

a. kolmandatesse riikidesse suunduvad või sealt saabuvad regulaarsed konteiner- ja kontreilerrongid;

b. vedurite reservsõidud (Otsuse p 2.3).

Vagunreisi tüübi (lähtejaam/lähteriik, sihtjaam/sihtriik) ja veose kaubakoodi alusel eristatakse:

a. import/eksport (Otsuse p 2.7);

b. transiidi segmendid (Otsuse p 2.8-2.11);

c. siseriiklikud/EL sisesed põlevkivi ja vedelkütuste veod (Otsuse p 2.6);

d. siseriiklikud/EL sisesed veod (Otsuse p 2.5).

* + 1. Mõiste Sadamajaam tähistab järgnevaid jaamu – Muuga 081807, Muuga eksp. 081900, Maardu 082104, Maardu eksp. 082808, 081703, Paldiski 081101, Paldiski eksp. 080908, Ülemiste eksp. 081506, Vaivara 083605 ja Vaivara eksp. 083501.
	1. **Segmendipõhised selgitused**
		1. Rahvusvaheline reisijateveoteenus

Rahvusvaheline reisijatevedu on vedu, mille puhul rong ületab Eesti piiri. Rahvusvaheline reisijatevedu – kohaldatakse raudteeveoettevõtjate puhul, kes tegelevad avaliku reisijateveoga rahvusvahelises otseühenduses rahvusvahelise kokkuleppe alusel.  Infrastruktuuri kasutustasu arvestamisel võetakse arvesse kõik reisijateveo korraldamisega seotud reisijateveoettevõtja rongide liikumised (sealhulgas tühja reisirongikooseisu ja reisirongi teenindava veduri etteandmine kodudepoost/tagastamine depoosse). Segment hõlmab reisijatevedu regulaarsete reisirongidega ning liiklusgraafiku väliste ühekordsete rongidega (sealhulgas turismirongid). Segment määratletakse rongi numbri järgi.

* + 1. Siseriiklik reisijateveoteenus

Siseriiklik reisijatevedu on avaliku teenindamise lepinguga osutatav reisijateveoteenus ning ülejäänud riigisisene reisijateveoteenus. Infrastruktuuri kasutustasu arvestamisel võetakse arvesse kõik reisijateveo korraldamisega seotud reisijateveoettevõtja rongide liikumised (sealhulgas tühja reisirongikooseisu ja reisirongi teenindava veduri etteandmine kodudepoost/ tagastamine depoosse). Segment hõlmab reisijatevedu regulaarsete reisirongidega ning liiklusgraafiku väliste ühekordsete rongidega (sealhulgas tellimusvedu). Segment määratletakse rongi numbri järgi.

* + 1. Vedurite reservsõidud

Reservsõiduks nimetatakse ühe või enama veduri liikumist ilma vaguniteta (v.a töörongid ja abirongid), sh raudteeveeremi transportimine remonti/remondist, raudteeveeremi transportimine kodudepoost jaama seisuteele ja tagasi. Segment määratletakse rongi numbri järgi järgmiselt:

40xx – 4559 ühe või enama veduri liikumine ilma vaguniteta;

90xx – 9969 raudteeveeremi transportimine remonti/remondist, raudteeveeremi transportimine (hoiule) kodudepoost jaama seisuteele ja tagasi.

* + 1. Kolmandatesse riikidesse suunduvad või sealt saabuvad regulaarsed konteinerrongid (või kontreilerrongid).

 Segmendi määratlusel lähtutakse ronginumbrist, mis määratakse igale sellisele

 regulaarsele konteinerrongile ja kontreilerrongile.

* + 1. Siseriiklik/EL-sisene kaubavedu

Segment hõlmab:

Euroopa Liidu (EL) liikmesriikide vahelise kauba transporti (EL liikmesriikide vaheline kaubavedu, kus kaup on antud transporti EL liikmesriigis ja vedu lõpeb EL liikmesriigis);

 siseriiklikku vedu (kauba vedu Eesti territooriumil, kus kaup on antud transporti Eestis ja sihtkoht on Eesti);

Siseriiklikku/EL-sisest regulaarset konteiner- või kontreilerrongi.

* + 1. Siseriiklik/EL-sisene põlevkivi ja vedelkütuste vedu

 Lisaks punktis 7.5 toodud määratlusele eristatakse kaubakoodi järgi:

 KHN: *vedelkütused 2705xxx – 2815xxx*

 *põlevkivi 2514xxx*

* + 1. Import/Eksport

 Import: segment määratletakse kaubale, mis saabub EL välisest lähteriigist

 siseriiklikku sihtjaama v.a. Sadamajaama.

 Eksport: segment määratletakse kaubale, mille raudteevedu algab siseriiklikust

 jaamast ja kaup liigub Sadamajaama või väljub raudtee piirijaamadest EL

 välisesse sihtriiki.

* + 1. Transiidi segmendid

Transiit piirijaamade kaudu koos kitsendustega kaubagruppide osas.

Segment määratletakse lähte- ja sihtriigi, piirijaamade ja kaubagruppide järgi.

* 1. Transiit Valga piirijaama kaudu puudutab järgmisi kaubagruppe (naftasaadused, keemiakaubad s.h. väetised, teravili):

 ETSNG: 011000-015999, 017000-018999, 021000-021999, 024000-024999

 (teravili)

 KHN: *naftasaadused 2705xxxx-2749xxxx*

 *keemiakaubad 2801xxxx-3006xxxx; 3201xxxx-3507xxxx*

*väetised 3101xxxx-3105xxxx*

*teravili 1001xxxx-1008xxxx, 1204xxx-1207xxx, 1209xxx.*

* 1. Transiit Narva piirijaama kaudu puudutab järgmisi kaubagruppe (naftasaadused, keemiakaubad v.a. väetised):

 KHN: *naftasaadused KHN 2705xxxx-2749xxxx*

 *keemiakaubad KHN 2801xxxx-3006xxxx; 3201xxxx-3507xxxx teraviljad KHN 100111xxxx-10089xxxx.*

1. Transiit Koidula piirijaama kaudu puudutab järgmisi kaubagruppe (naftasaadused, keemiakaubad s.h. väetised, palmiõli):

 KHN: *naftasaadused KHN 2705xxx-2749xxxx*

 *keemiakaubad KHN 2801xxxx-3006xxxx; 3201xxxx-3507xxxx*

 *väetised KHN 3101xxxx-3105xxxx*

 *palmiõli, päevalilleõli KHN 1511xxxx- 1515xxxx*

 *päevalille seemned KHN 1206001xx – 12060099xx.*

1. Transiit muu.

Ei vaja täiendavat täpsustust.

Märkus: Tehnilise rikkega raudteeveeremi sõitmisel (rongi number 5010 – 5099) ning raudteeveeremi ja vedurijuhi katsesõidul (rongi number 8810 – 8999) raudteeinfrastruktuuri kasutamise eest võetav kasutustasu koosneb otsestest kuludest ning lisatasusid ei lisata.

# 8. Raudteevõrgustiku teadaande lisad

Alljärgnevas loetletud raudteevõrgustiku teadaande lisad on raudteevõrgustiku teadaande lahutamatud osad:

Lisa 1: Eesti Raudtee raudteerajatistel võimaldatavad operatsioonid;

Lisa 2: Jaotamisele pandava läbilaskevõime üldiseloomustus siht- ja saatepunktide vahelistel raudteelõikudel vastavalt p.1.1.2 (jaamavahelised raudteelõigud);

Lisa 2.1: Jaotamisele pandava läbilaskevõime maht kaubaveo operatsioone võimaldavate jaamade siht- ja saatepunktide vahelistel raudteelõikudel vastavalt p.1.1.3 mitteavaliku raudtee piiri ning jaama vahel;

Lisa 3: Raudteeinfrastruktuuri tehnilised andmed ja kavandatud raudteehoiutööde tähtajad;

Lisa 4: Andmed läbilaskevõime rongikilomeetrite arvutamiseks, andmed infrastruktuuri tasude arvestuse rongikilomeetrite arvutamiseks;

Lisa 5: Jaotamata läbilaskevõimeosa taotluse vorm;

Lisa 6: Teenindusrajatised;

Lisa 7: AS Eesti Raudtee raudteeinfrastruktuuri kasutamise üldtingimused;

 Lisa 8: Raudteevõrgustiku teadaande siduvad tähtajad;

Lisa 9: Rongide tehniliseks ja kommertsalaseks vastuvõtmiseks ning üleandmiseks piirijaamades AS Eesti Raudtee ja raudteeveo-ettevõtja vahel sõlmitav leping.

1. RT I, 19.02.2019, 29 Tava- ja kiirraudteesüsteemi koostalitluse tehniliste kirjelduste kohaldamise kord § 8 [↑](#footnote-ref-1)